MODERNIZACIJA Roboti stižu u preduzeća u Srpskoj | Banjaluka.net\nMODERNIZACIJA Roboti stižu u preduzeća u Srpskoj\nKako bi bili kredibilni partneri evropskim klijentima i pratili njihove zahtjeve, preduzeća iz metalskog sektora u Republici Srpskoj ulažu ogroman novac i trud, kako u kadar, tako i u opremu.\nTako, na primjer, u preduzeću “Metalac MBM” iz Dervente, koje proizvodi opremu za građevinarstvo, uveliko rade na procesu robotizacije i jedni su od prvih koji su krenuli u ovom smjeru.\n“Prvi smo u našoj regiji koji imamo robote za zavarivanje, a i sljedeći naši potezi koje smo planirali ići će u tom smjeru”, kaže Slobodan Golub, direktor i vlasnik firme.\nOvo preduzeće, koje zapošljava 80 radnika, na zapadno tržište izvozi 98 odsto svoje proizvodnje. Da bi se na njemu radilo, kaže Golub, mora se posjedovati moderna oprema, kako bi se ispoštovali zahtjevni standardi.\n“Započeli smo i novu proizvodnu halu od 2.600 kvadrata koju planiramo završiti u martu, a u nju, jasno je, mora doći savremena oprema”, kaže on.\nPero Ćorić, direktor Sektora granskih udruženja u Privrednoj komori Republike Srpske, kaže kako je Komora organizovala studijsku posjetu Sloveniji i Austriji, gdje su proizvođači imali priliku da vide kako rade uspješna preduzeća.\n“Konkurentnost se može postići samo kvalitetnom opremom i sada nije iznenađenje kad se u domaćim preduzećima pojavi robot, što je prije deset godina bilo iluzorno”, kaže on.\nĆorić smatra kako domaće kompanije tek očekuje posao kako bi opstale na zahtjevnom tržištu.\nSada treba da uspostave infrastrukturu koja počinje od razvoja, marketinga, proizvodnje i slično, a uloga Komore je da im kroz projekte i dodatna usavršavanja u tom pomogne.\n“Kada odemo i vidimo šta se radi u Evropi, vratimo se sa žalom u naša preduzeća. Znanje je dominantno i dovedeno do visokog nivoa i to je ono što našim firmama treba u narednom periodu, a sigurno je da će se osavremeniti novom opremom”, kazao je Ćorić.\nSa druge strane, u kompaniji “Vendom” iz Laktaša konkurentnost jačaju uvođenjem standarda. Tako su uz pomoć i u saradnji sa Komorom uveli standard EN 10090, a u sklopu njega i EN 3834, a koji su vezani za zavarivanje.\nMeđutim, ovo preduzeće muče neki drugi problemi, a koji su isti bez obzira na to o kojoj privrednoj grani se radi.\n“Naš najveći problem je odliv radne snage. Sve plate smo doveli na neki nivo koji se približava evropskom, ali zbog toga smo sve manje konkurentni na tržištu. Zaustavljanje odlaska radne snage van ove zemlje bi nas moglo osnažiti”, kaže Sandra Đukanović, direktor preduzeća koje takođe izveze sve što proizvede.\nU Privrednoj komori Republike Srpske juče su predstavljeni rezultati projekta “Jačanje izvoznih kapaciteta malih i srednjih preduzeća metalskog sektora”, koji se finansira kroz “EU Prolocal”.\nU pitanju je projekat koji je finansiran od strane njemačke organizacije GIZ, a njegova vrijednost je oko 220.000 maraka. Njegov cilj je bio da se preduzećima u ovom sektoru pruži podrška i pomoć u sertifikovanju ISO standarda.


Beč izabran za najpoželjniju destinaciju - Dijaspora TV\nVestiAustrijaBeč izabran za najpoželjniju destinaciju\nBeč je već decenijama jedan od omiljenih turističkih destinacija u svetu. Osvajanje najnovije nagrade potvrđuje da Beč nudi i sve što jedno luksuzno putovanje zahteva.\nFoto (c) Wien Tourismus/ Peter Rigaud\nMeđunarodna mreža za organizaciju luksuznih putovanja „Traveller Made“ proglasila je Beč za najpoželjniju destinaciju za 2021. godinu. U trci za titulu „Most Desired Preferred Destination“ Beč je odneo pobedu protiv Ciriha, Japana, Novog Zelanda, Koreje i Australije.\n„Traveller Made“ je vodeća mreža u oblasti luksuznih putovanja koja obuhvata 71 zemlju, 450 agencija i 3.500 takozvanih „Luxury Travel Designers“. Turistička organizacija Beča je član mreže od 2019. godine i ima savetodavnu ulogu u pogledu destinacija, ideja i kontakata. Osvajanje nagrade potvrđuje da Beč nudi sve što luksuzno putovanje zahteva: ekskluzivnost, jedinstvenost i visoki kvalitet u svim oblastima. Pored ponude u gradu aktivno angažovanje Bečke turističke organizacije za vreme pandemije bilo je presudno za pobedu.\nTuristička organizacija Beča se od 2017. godine aktivno zalaže za etabliranje Beča kao luksuznog odredišta. U luksuzne turiste se ubrajaju pojedinci sa imovinom čija neto vrednost iznosi preko 30 miliona dolara („Ultra High Net Worth Individuals“) i preko jednog miliona dolara („High Net Worth Individuals“). Turistička organizacija Beča pomoću ciljanih marketinških mera gradi kontakte sa takozvanim „čuvarima kapija“, dok bečke kompanije u luksuznom sektoru podržava u ostvarivanju kontakta sa svojom ciljnom grupom.\n„Izbor za najpoželjniju luksuznu destinaciju u 2021. godini je velika čast i važan signal za ciljnu grupu luksuznih turista koji su zbog stvaranja vrednosti od strateškog značaja za čitavu destinaciju“, izjavio je Norbert Ketner direktor Bečke turističke organizacije.


Na šta građani žele da se troši novac - užički i somborski model - Izazov\nNa šta građani žele da se troši novac – užički i somborski model\nRadio-televizija Srbije\t 22. januara 2022. 19:14\nDr Branislav Milić koji radi na projektu "Odgovorne lokalne finansije i uključivanje građana" kaže da su sproveli istraživanje kako bi utvrdili zašto se malo građana uključuje u odlučivanje.\nPokazalo se da su u nekim slučajevima same lokalne samouprave nedovoljno upoznate sa metodama uključivanja građana, u drugim slučajevima građani nisu imali poverenje u samouprave, a bilo je i onih koji su nezainteresovani i veruju da lokalne samouprave donose najbolje oduke u njihovu korist.\nOve godine specijalisti projekta "Odgovorne lokalne finansije i uključivanje građana" pomoći će zaposlenima u 20 opština da bolje informišu i uključe građane, a na raspolaganju će biti i 750.000 švajcarskih franaka da to i sufinansiraju.\nMilić napominje da svaka lokalna samouprava treba da proceni šta treba da uradi, kako bi građani najbolje reagovali.\n"Neke manje mesne zajednice najbolje reaguju ako im stavite plakat u centru sela, negde slušaju radio, negde nacionalni medij. Ključna je aktivnost ljudi u lokalnoj samoupravi, ovo je posao, zahteva ljude, vreme i finansijska sredstva. To nije nešto što se jednom izgradi i onda stane", ističe Milić.\nŠta građani mogu da predlože\nNa pitanje mogu li građani da daju predloge, ili samo da glasaju o njima, Milić ističe da u prvom jednogodišnjem periodu pripremaju lokalne samouprave da komuniciraju sa građanima, ali i prikupljaju predloge da vide kako građani razmišljaju.\nNavodi dva primera – Sombora i Užica.\n"Prema somborskom modelu, građani delegiraju opšte interese za ceo grad, takva je situacija uglavnom Vojvodini. Prema užičkom modelu, koji je u još osam lokalnih samouprava, građani delegiraju teme koje su neposredno u njihovom susedstvu. Grupa građana, na primer, hoće javnu površinu da renovira", objašnjava Milić.\nNakon toga lokalna samouprava napravi set kriterijuma, kako bi građani znali šta mogu da delegiraju.\n"Onda se, prema užičkom modelu okupi najmanje 15 građana koji su podmirili poreske obaveze i predlažu ideju, a lokalna samouprava ide na teren da vidi da li je ideja realna, i mi to finansiramo sa 40 posto. Ako oni izdvoje milion, mi dajemo od 300 do 400 hiljada dinara", objašnjava Milić.


'Samo zamislite milion penzionera na ulicama, to ne bi bio Vuhan nego poseban slučaj u svetu'\nIzvor: B92, 06.Apr.2020, 13:06\nPredsednik Aleksandar Vučić ponovo je danas pozvao građane i posebno penzionere da slušaju državne organe i struku i poštuju mere Vlade Srbije.\nKako navodi - to treba da čine bez obzira na političku opredeljenost.\n"Zamislite u šta bi se to pretvorilo, to ne bi bio Vuhan, Italija ili Španija, već jedinstven slučaj u svetu, ti svi slučajevi, plus Njujork >> Pročitaj celu vest na sajtu B92 << pa puta pet", rekao je Vučić.\n"Video sam i slušao i gore stvari ovih dana i na to ću tek da odgovorim, danas nije vreme za to, već da se borimo za živote ljudi, za respiratore, za maske...", rekao je Vučić novinarima u Novom Pazaru.\n"Odgovornost predsednika republike je, složićete se, mnogo veća od odgovornosti onih koji to nikad neće biti", primetio je.\n"Molim ljude da slušaju državno rukovodstvo i lekare, bez obzira na to čiji su simpatizeri i koga vole ili ne vole, time će sačuvati sebe i svoju porodicu", rekao je Vučić\n"Neću da govorim o tome još 15 ili 20 dana dok ova pošast ne prođe", rekao je Vučić.\n"O političkim stvarima ću vas iznenaditi brojnim podacima i otvorenošću i svim onim što ću imati da kažem, ali neću da govorim o tome kada je zemlja ugrožena", kazao je on i dodao da neće važne stvari borbe sa koronavirusom da meša sa dnevnom politikom.\nSrbijaDanas.com: VUČIĆ: "Samo zamislite milion penzionera na ulicama, pa to bi bio Vuhan, Italija, Španija, Njujork pa puta pet"\nBeta Video: Vučić: Predlog Saveza za Srbiju da se penzionerima dozvoli sat večernje šetnje je veoma loša ideja


CEDEM: Sjever skeptičan po pitanju ulaska u NATO - Vijesti.me\nCEDEM: Sjever skeptičan po pitanju ulaska u NATO\n„Interesantan je podatak da i većina anketiranih osamnaestogodišnjaka vrlo emotivno reaguje na dešavanja u vezi NATO intervencije na teritoriji SRJ uprkos činjenici da su u to vrijeme praktično tek bili rođeni“\nPodrška članstvu Crne Gore u NATO-u manja je na sjeveru u odnosu na državni nivo, pokazala je javna kampanja koju je sprovela nevladina organizacija Centar za demokratiju i ljudska prava (CEDEM) u Beranama, Bijelom Polju i Pljevljima.\nTa organizacija je kampanju na temu „Za ili protiv ulaska Crne Gore u NATO“ sprovedela u saradnji sa Sponom u okviru projekta Odgovoran, transparentan i otvoren pristup pitanju NATO integracija Crne Gore , uz podršku Ambasade Sjedinjenih Američkih Država.\nIz CEDEM-a je saopšteno da je nosilac debate bilo neformalno udruženje koje čini 12 građana tri sjeverne opštine različite starosne dobi i profesija, sa stavovima za i protiv članstva Crne Gore u NATO-u.\n„Analizom rezultata kampanje je utvrđeno da je podrška na sjeveru znatno manja u odnosu na nacionalni nivo“, saopštila je Koordinatorka projekta Danijela Vujošević.\nOna je kazala da su građani kao ključne razloge protivljenja članstvu navodili NATO intervenciju 1999. godine, ali i tradicionalno bliske odnose sa Srbijom i Rusijom, kao i „gubitak suvereniteta u slučaju da Crna Gora uđe u NATO i značajne finansijske izdatke za državu“.\n„Interesantan je podatak da i većina anketiranih osamnaestogodišnjaka vrlo emotivno reaguje na dešavanja u vezi NATO intervencije na teritoriji SRJ uprkos činjenici da su u to vrijeme praktično tek bili rođeni“, rekla je Vujošević agenciji MINA.\nAnaliza je pokazala da građani nijesu adekvatno informisani o procesu NATO integracija, a izražena je i, kako je navela, nezainteresovanost da se aktivnije bave tim pitanjem.\nVujošević je objasnila da postoji više razloga zbog kojih građani imaju ulogu „nijemih posmatrača“ prije nego aktivnih sudionika.\nOna je kazala da se dosadašnja Vladina kampanja podizanja svijesti o NATO integracijama uglavnom zasnivala na jednodimenzionalnom, zagovaračkom pristupu toj temi, dok su se, kako je navela, otvoreni dijalog i uvažavanje stavova dijela javnosti koji se protivi članstvu počeli “stidljivo dešavati u toku prethodne godine“.\n„S druge strane, debata nosi epitet stručne, pa se još ne može govoriti o razvijenim komunikacionim kanalima na temu NATO integracija, prilagođenim određenim grupama građana, zavisno od njihove starosne dobi, obrazovanja, zanimanja, područja u kome žive“, navela je Vujošević.\nPrema njenim riječima, građani nijesu dovoljno, adekvatno i objektivno informisani o tome šta ulazak u NATO znači za njihovu lokalnu zajednicu i ne postoji detaljna “costs & benefits” analiza efekata potencijalnog članstva razumljiva lokalnom stanovništvu.\nVujošević je kazala da pobornici članstva smatraju da će NATO, kao sistem kolektivne bezbjednosti, garantovati državi sigurnost granica, ekonomski prosperitet, privlačenje stranih investitora, intenzivniju borbu protiv korupcije i organizovanog kriminala.\n“Građani koji podržavaju članstvo nijesu dovoljno informisani o suštinskom značenju samih argumenata“, kazala je ona, dodajući da se argumentacija bazira na “napamet naučenim lekcijama“ iz dnevnih novina i izjavama političara, bez istinskog razumijevanja suštine stvari.\nGrađani se, kako je rekla, aktivnije ne uključuju u problematiku zbog preokupacije socio-ekonomskim pitanjima kao prioritetnim, ali i „svjesni činjenice da odluka o pristupanju Crne Gore NATO savezu vrlo vjerovatno neće biti donijeta na referendumu“.\n“Izražena polarizacija stavova po pitanju NATO integracija unutar partijskih krugova se negativno odražava na dobar dio crnogorske javnosti u pogledu izazivanja zbunjenosti i neopredijeljenosti”, kazala je Vujošević, komentarišući rezultate analize.\nOna je ukazala i na to da su aktivnosti Koordinacionog tima nakon Samita u Velsu u septembru prošle godine postale rjeđe, što, kako je ocijenila, upućuje na zakljucak da pristup ovom pitanju nije kontinuiran, već se može okarakterisati kao kampanjski i ad-hoc.\nVujošević je objasnila da analiza rezultata kampanje sadrži i preporuke za razvijanje mehanizama podizanja javne svijesti o značaju uloge građana u procesu odlučivanja o NATO integracijama.\n„Od suštinske je važnosti da građani Crne Gore budu aktivno uključeni u taj proces bez obzira na to da li će odluka o pristupanju biti donijeta na referendumu ili u Skupštini“, kazala je ona, dodajući da je uvažavanje stavova javnosti i otvoren pristup u donošenju odluke o pristupanju jedan od principa za koji se zalaže Alijansa.\nsljego iz RO u PG.. staropodgorican\nBalsha1 3 godine i 9 mjeseci\nA vi "gospodine" odakle ste?\ndado, popij stogod za glavu, prijace ti\nmislis na Alb i Hr?


Putin ordenom odlikovao Kusturicu | Moj Kotor Varoš\nHomeZabavaPutin ordenom odlikovao Kusturicu\n27/10/2016 Moj Kotor Varoš Zabava 0\nPredsjednik Rusije Vladimir Putin odlikovao je Ordenom družbe proslavljenog režisera Emira Kusturicu za doprinos učvršćivanju prijateljskih odnosa i saradnje između ruskog i srpskog naroda.\n– Za izuzetan doprinos u učvršćivanju prijateljstva između naroda, za popularizaciju ruskog jezika i kulture u inostranstvu, nagrađujem Emira Kusturicu, direktora “Rasta internešenela” i građanina Republike Srbije – navedeno je u dokumentu koji je objavljen na internetu.\nOrden družbe postoji od 2. marta 1994. godine, a do sada su njime nagrađivani kako strani državljani tako i državljani Rusije. Uručivan je za posebne zasluge u jačanju mira, prijateljstva, saradnje i uzajamnog razumjevanja među narodima, zbližavanje i uzajamno bogaćenje kultura, veliki učinak u realizaciji zajedničkih ekonomskih projekata i privlačenje stranih sredstava u ekonomiju Rusije.\n“Varoš fest”: “Kuća lutaka” donijela na scenu svijet u kojem živimo\nOtkrivene tajne Putinovog stila i cijene odjeće i satova\nŠarplaninac srpski poklon za Putina\nPutin odobrio isporuku “migova 29” Srbiji


Četvrtak, 6.8.2020 | Kultura i tradicija\nVojna svečanost povodom obeležavanja Dana roda rečnih jedinica Vojske Srbije i ujedno Dana Rečne flotile Kopnene vojske održana je danas u kasarni „Aleksandar Berić“ u Novom Sadu.\n– Rečna flotila ima dužnost da čuva naš akvatorij i ona to vrlo uspešno radi zahvaljujući, na prvom mestu, trudu svojih ljudi. Prošla su vremena u kojima nismo vodili računa o Rečnoj flotili, u kojima nismo modernizovali naše brodove i nismo vodili računa o pripadnicima Rečne flotile. Danas se Pečna flotila modernizuje, prenaoružava i iduće godine očekujemo početak prvih, velikih, generalnih remonta naših plovila – rekao je ministar odbrane i dodao da su to sve stvari koje je trebalo uraditi decenijama ranije.\n– Nismo ih uradili, ali zahvaljujući upornosti i trudu ovih ljudi oni su Rečnu flotilu sačuvali, a na nama je samo da je unapredimo i da čuvamo našu Srbiju. Kako je rekao vrhovni komandant Vojske Srbije Aleksandar Vučić Jasenovac i „Oluja“ se više nikada neće ponoviti. A neće se ponoviti zato što imamo Vojsku Srbije koja je sve snažnija i sigurnija, zato što imamo državu Srbiju koja je sve organizovanija, bolja prema svojim građanima, sve uspešnija i koja mnogo više vodi računa o Srbima bez obzira gde oni žive – poručio je ministar Vulin.\nKako je naglasio, da se „Oluja“ i Jasenovac nikada ne bi ponovili moramo imati snažnu, uspravnu, uspešnu, modernizovanu i obučenu Vojsku Srbije.\n– To je ono što je Srbiji potrebno i to je ono što Srbiju čini sigurnom, da politiku vojne neutralnosti koju vodi predsednik Vučić možemo da sprovedemo, da smo sami u stanju da branimo sebe i Srbe gde god oni da žive – rekao je ministar Vulin.\nPovodom praznika najistaknutijim pojedincima su uručena priznanja za odlične rezultate u radu.


“Južni tok” neće biti zaustavljen | ENERGETIKArs.com\nNalazite se na Home » Gas » “Južni tok” neće biti zaustavljen\n“Južni tok” neće biti zaustavljen\nObjavljeno: 13:32, 10. Aprila 2014.\nBEOGRAD, EU nije od Srbije tražila da odustane od izgradnje “Južnog toka”, a trenutne varnice na liniji Evropa – Rusija zbog ovog kapitalnog projekta mogu samo da uspore radove na gasovodu, ali ne i da ga zaustave, pišu “Večernje novosti”.\nU Ministarstvu energetike Srbije ovom listu rečeno je da se Srbija opredijelila da učestvuje u projektu “Južni tok” i gradi gasovod Niš – Dimitrovgrad upravo da bi obezbijedila diverzifikaciju izvora snabdijevanja gasom i stabilnost isporuka ovog energenta.\nU Novom Urengoju u Rusiji, gdje je jedno od tri najveća svjetska nalazišta gasa, čelnici “Gasproma” rekli su za “Novosti” da će njihova kompanija sigurno završiti projekat “Južnog toka”.\n“Ne znam koliko će Evropa zavisiti od `Gasproma` u narednom periodu, ali će gasa svakako biti dovoljno za duže vrijeme, i to je veoma dobro za Rusiju. Ovdje postoje rezerve dovoljne za narednih 45 godina”, rekao je Frolov.\nU Briselu poručuju da je “Južni tok” trenutno na marginama evropskog interesovanja.\n“Pozdravljamo izgradnju bilo kog gasovoda, koji je u punoj saglasnosti s evropskim zakonima. “Južni tok” nikada nije bio priorirtet za EU, kao što je to, s druge strane, gasovod iz Azerbejdžana i Kaspijskog mora”, izjavila je za “Novosti” Sabine Berger, portparol evropskog komesara za energetiku Gintera Etingera.


Otpočela sanacija 'Kosine 2': Srušeni zid grade iz početka, ali 'Koridor 10' neće kasniti\nUmesto dosadašnjeg izvođača radova, sanaciju radi druga firma\nŠpanska kompanija "Azvi", izvođač radova na deonici Grdelica - Caričina dolina na "Koridoru 10", čak 11 puta je tražila izmenu Glavnog projekta izgradnje ovog dela autoputa, a postoji sumnja da su to radili da bi prikrili ozbiljne mahinacije, saznaje Informer od izvora u Ministarstvu građevine.\nIma indicija da su Španci stalnim izmenama projekta, bez potrebnih zakonskih >> Pročitaj celu vest na sajtu SrbijaDanas.com << procedura, želeli da sakriju činjenicu da su zakidali na sredstvima za izgradnju "Koridora 10" u Grdelici kako bi izvukli što više novca za sebe. Zbog toga je, sumnja se, i došlo do rušenja potpornog zida na tunelu "Predejane" 19. avgusta. Ministarstvo građevine je već podnelo prijavu protiv 16 inženjera koji se smatraju odgovornim za ovaj incident.\nTokom izgradnje dela "Koridora 10" koji prolazi kroz Grdeličku klisuru, uočeno je mnoštvo nepravilnosti i u projektovanju i u izvođenju radova.\n- Prvi projekat uradio je 2010. godine Saobraćajni institut CIP, ali su iz španske kompanije "Azvi" tražili izmenu, pa je 2015. godine urađen novi Glavni projekat. I on je naknadno menjan čak 11 puta, i to bez potrebnih zakonskih procedura. Danas, posle rušenja potpornog zida u Predejanama, vidimo da je taj projekat očigledno bio loš. Sve je to rađeno sa znanjem bivšeg rukovodstva "Koridora Srbije", investitora projekta, dok vršilac stručnog nadzora, američka kompanija "Luj Beržer" uopšte nije reagovala na ove silne izmene projekta. Zbog toga je Ministarstvo građevine podnelo prijave protiv 16 inženjera koji su radili na projektovanju i izvršenju radova, sa ciljem da se utvrdi ko je odgovoran za ove nepravilnosti,kaže naš izvor iz Ministarstva građevine i dodaje da postoji osnovana sumnja da se iza ovoga zapravo kriju ozbiljne mahinacije:\n- Ima indicija da su sve ove nezakonite izmene rađene kako bi se sakrila činjenica da je deo "Koridora 10" kroz Grdelicu urađen loše, da je španska kompanija ozbiljno zakidala na sredstvima za njegovu izgradnju kako bi što više novca zadržala za sebe. Zbog toga je neophodno da se stvar istera do kraja i da se utvrdi kako je i zašto došlo do toga da se potporni zid na tunelu "Predejane" čak tri puta uruši.\nPotpredsednik Građevinske komore Srbije Goran Rodić kaže za da odgovorne za rušenje potpornog zida u Grdeličkoj klisuri treba tražiti među izvođačima, investitorima i firmama koje su radile tehničku kontrolu i stručni nadzor.\n- Neophodno je da se utvrdi ko je kriv za rušenje potpornog zida na Koridoru 10 i da se sankcionišu odgovorni za taj projekat i kontrolu radova. Nema dileme da je grešku napravio neko na relaciji između izvođača, odnosno firme "Azvi", investitora i onih koji su obavljali kontrolu. Potpuno se slažem sa odlukom Ministarstva građevinarstva da podnese prijavu protiv 16 inženjera Sudu časti Inženjerske komore Srbije, jer za to apsolutno postoji osnova. Mora da se utvrdi ko je za šta odgovoran na tom projektu, jednostavno ne može ta priča da ostane nerazjašnjena - izričit je Rodić.\nPotporni zid koji je urušio pre desetak dana, mora da se gradi novi, ali će biti gotov pre kraja godine tvrde iz Koridora Srbije i Ministarstva građevine, ove kritične tače će biti urađene tako što će u zemlju ugraditi zaštitna galerija, koja će upotpunosti stabilizovati kosinu.\nUmesto dosadašnjeg izvođača radova , španske firme "Azvi", koja je u središtu istrage oko urušavanja, posao sanacije je preuzela firma "Integral inžinjering" iz Republike Srpske, koja je bez problema rešila kritične tačke u Grdeličkoj klisuri.\nDirektor Koridora Zoran Babić, je rekao da se punom parom radi na sanaciji ove kosine.\n- Odmah nakon odrona "Koridori Srbije" su dali nalog za sanaciju "Kosine 2". U toku je rasčišćavanje terenaod kamenja i drveća, rade se pristupni putevi u gornjem delu, i u toku su radovi na izgradnji šipova za ugradnju galerije. Takođe, u toku je razmatranje opcije za uklanjanje ostećenog dela "Kosine2" - objasnio je Babić i dodao, da su još ranije pronašli rešenje jer su znali da će do ovog da dođe.


Italijanska kompanija spas za voćare u Priboju i okolini - Sandzaklive | © 2010\nTu novinu im je predstavio ministar Branislav Nedimović na sastanku sa voćarima. Upravo njegovim angažovanjem je ova priznata italijanska firma i došla u Srbiju, iako je imala i ponude da u okolnim državama napravi pogon. Na taj način je ispunjeno obećanje koje je dato voćarima ovog kraja - da će imati predvidive uslove poslovanja i siguran plasman voća, što dosad nije bio slučaj - kaže naš izvor.\n- Pogon će se izgraditi u okolini Priboja, i to za preradu voća u kaše, bistre sokove i voćne koncentrate, ali detalji oko ove investicije biće poznati uskoro. Reč je o izuzetno kredibilnom italijanskom investitoru, koji ima svoju mrežu na nekoliko kontinenata. To je veoma važno za srpske voćare, koji će imati siguran plasman voća, ali i za državu - kažu u Ministarstvu poljoprivrede.(Blic)


Vertman: Protesti utiču i na američke izbore\nKako se protesti u muslimanskim zemljama mogu odraziti na ishod predsedničkih izbora i na američku spoljnu politiku je tema o kojoj je Branko Mikašinović razgovarao sa političkim analitičarem, Džonom Vertmanom.\nVertman: "Anti-američki protesti tokom predsedničke kampanje mogu da imaju veliki uticaj, posebno ako imate predsednika koji se bori za drugi mandat pošto on mora da prekine svoju kampanju, vrati se u Belu kuću i razmatra situaciju sa spoljnopolitičkim savetnicima. To mu oduzima vreme od kampanje, nije na terenu, niti sa biračima. To je negativan aspekt, a pozitivan je da se birači obično u kriznoj situaciji okupljaju oko predsednika i pružaju mu podršku. Dakle, tu aktuelni predsednik ima prednost."\nGlas Amerike: Prva predsednička debata će se održati trećeg oktobra. Da li će spoljnopolitička pitanja imati daleko veću važnost nego što se to očekivalo, u svetlu protesta u muslimanskim zemljama?\nVertman: ”Tipično je da kada se održavaju tri predsedničke debate, jedna bude uvek fokusirana na spoljnopolitička pitanja, a druge dve na unutrašnja. Mislim da će to biti i tokom ovih debata. Ipak, debate bi mogle da obeleže prekretnicu u smislu potrebe da se preispita američka spoljna politika, strategija i njeni prioriteti i ciljevi. Ono što treba imati na umu je da se tekuće etničke i verske napetosti u muslimanskim zemljama javljaju uglavnom kao reagovanje na ekonomsku krizu, ali i kao rezultat verske i ideološke indoktrinacije.”\nGlas Amerike: Kako će se SAD postaviti prema kontroverznim dogadjajima koji su zahvatili muslimanske zemlje?\nVertman: “To će zavisiti od ishoda izbora 6. novembra. Mislim da će predsednik Obama bar za neko vreme nastaviti sadašnji kurs, uprkos najavljenom odlasku državne sekretarke Hilari Klinton, u kom slučaju bi dosadašnji ambasador u UN, Suzan Rajs preuzela položaj Klintonove ili bi mesto državnog sekretara mogao da dobije Džon Keri. Tada bi eventualno mogle da se očekuju i promene u domenu spoljne politike. Ipak, u suštini predsednikova politika će nastaviti da bude politika kompromisa gde god je to moguće. Ukoliko Romni postane predsednik, mislim da će njegova administracija biti agresivnija. Veliki broj spoljnopolitičkih savetnika Romnija dolazi iz tabora Bušove administracije i oni nose sa sobom elemenat konfrontacije. U svakom slučaju odnosi Romnijeve administracije sa muslimanskim zemljama bi mogli da budu daleko otresitiji, što bi moglo da izazove veću regionalnu napetost.”


STRIPARI FORMALNO STEKLI DOM – NOVA NAŠA REČ\nSTRIPARI FORMALNO STEKLI DOM\nPolaznici i predavači u školi stripa „Nikola Mitrović Kokan“ bili su na prijemu kod gradonačelnika Leskovca Gorana Cvetanovića. Tom prilikom je rešen jedan od problema koji ima ova škola koja deluje već 20 godina. Prostorije u Leskovačkom kulutnom centru, koje su za potrebe škole stripa do sada su korišćene „na reč“, ubuduće će zvanično koristiti na osnovu ugovora o korišćenju bez novčane nadoknade.\nGradonačelnik Goran Cvetanović za leskovačke majstore devete umetnosti je rekao da su brend Leskovca, a to svakako potvrđuje stotinak nagrada sa najprestižnijih svetskih i domaćih takmičenja koje su polaznici škole do sada osvojili. Grad će to znati da ceni, vrednuje i poštuje. Pokušaćemo da izbrendiramo i marketinški pojačamo školu, jer su radovi ovih ljudi nešto što može privući turiste u ovaj grad.\nPredavač u školi stripa Marko Stojanović kaže da se rad u školi vidi i u zemlji i izvan granica. „Napravili smo festival koji drži svetski rekord po masovnosti, iznedrili smo generacije i generacije mladih strip crtača, arhitkata, restauratora, animatora, itd. Malo je paradoksalno, ali eto tek danas smo uspeli da rešimo pitanje smeštaja. Imamo dugu saradnju sa LKC-om, ali je to uvek bila stvar dobre volje, a ne regulisano nekim pravnim aktom. Sada, kada je to rešeno svi imamo još veću sigurnost i koja će dosta značiti u daljem radu. Ovo je sigurno samo prvi korak u nekoj tesnijoj saradnji sa gradom u buduće i od koje će svi imati samo koristi.“\nPRIKUPLjENA SREDSTVA ZA LEČENjE ŠESTOGODIŠNjEG MILUTINA MILIĆA\nRUŠI SE SEDMI SPRAT, KOJI PO PROJEKTU I NE POSTOJI!


Prosrednička trojka Kontakt grupe traži konsenzus Beograda i Prištine\n11 avgust, 2007\nMeđunarodna posrednička trojka Kontakt grupe saopštila je danas u Prištini da neće iznositi svoje predloge o budućem statusu Kosova i Metohije, već da insistira na konsezusu Prištine i Beograda.\n"Nismo ovde da predlažemo, ovde smo da tražimo konsensus. Složićemo se sa onim o čemu se budu saglasile obe strane", rekao je novinarima američki predstavnik Frank Vizner akon razgovora sa predstavnicima Kfora, UNMIK-a i kosovskih institucija.\nPredstavnik Evropske unije Vofgang Išinger je rekao da je budućnost Kosova veoma važno pitanje za budućnost Evrope.\n"Ovo je dobar početak veoma teškog procesa", rekao je Išinger napominjući osmogodišnja politička i druga ulaganja EU na Kosovu.\nRuski predstavnik Aleksander Bocan-Harčenko je rekao da se pitanje statusa Kosova mora ostati u okviru Saveta bezbednosti.\n"Olakšaćemo postizanje kompromisnog rešenja, preko sporazuma Prištine i Beograda", rekao je Bocan-Harčenko.\nPredsednik Kosova Fatmir Sejdiu je kazao da se ne može pregovarati o nezavisnosti Kosova. U ime pregovaračkog tima Prištine, Sejdiju je trojci posrednika predao platformu Prištine, u kojoj se navodi da se ne može razgovarati o nezavisnosti i teritorijalnom integritetu Kosova.\nPosrednička trojka juče je imala zajedničke razgovore sa najvišim zvaničnicima Srbije, dok će se sutra sastati sa predstavnicima Srba na Kosovu.\nBeograd: Da li je i dalje aktuelan plan Martija Ahtisarija\nPosle razgovora posredničke trojke Kontakt grupe u Beogradu ostalo je nejasno da li je i dalje aktuelan ili ne plan specijalnog izaslanika UN Martija Ahtisarija.\nMinistar unutrašnjih poslova Dragan Jočić u izjavi koju poslednjih dana ponavljaju ministri iz partije premijera Vojislava Koštunice ocenio je da je sada pravi trenutak da Sjedinjene Američke Države saopšte da više ne podržavaju Ahtisarijev plan i da se razgovori o budućem rešenju za Kosovo postave u čvrste ovire međunarodnog prava i Ustava Srbije.\nKoordinator Foruma za etničke odnose Dušan Janjić smatra da je dobro što je beogradski sastanak predstavnika Srbije i članova trojke Kontakt grupe pokazao da Ahtisarijev predlog za rešenje statusa Kosova nije u prvom planu. Pretpostavljam da je Beograd zadovoljan utoliko što nema direktnog pozivanja na Ahtisarija iako njegov plan nije skinut sa dnevnog reda, ukazao je Janjić i kao novinu istakao poruku trojke da će ona biti relativno uzdržna kada je u pitanju sadržaj kompromisa i da će svoj napor usmeriti da stvori uslove da Priština i Beograd u razmeni mišljenja dođu do nekakvog rešenja.\nA bivši jugoslovenski šef diplomatije Goran Svilanović kaže da na osnovu onoga što se čulo u Beogradu ne može da se zaključi da li je još aktuelan Ahtisarijev predlog jer su velike i razlike o statusu Kosova u pregovaračkoj trojci. Svilanović veruje da predstojeći pregovori imaju dva cilja, jedan da se Moskva uvede u proces pregovora i podeli odgovornost za njihov uspeh ili neuspeh i drugi da se Evropskoj uniji obezbedi vreme da zauzme jedinstven stav.


„Ne ulazi se isto u bioskop i u Unesko“ - 06.10.2017, Sputnik Srbija\n„Ne ulazi se isto u bioskop i u Unesko“\nAmbasador Srbije pri Unesku Darko Tanasković ocenio je da odustajanje Prištine od kandidature za članstvo u toj organizaciji nije neočekivano i da predstavlja... 06.10.2017, Sputnik Srbija\n08:42 06.10.2017 (Osveženo: 10:41 06.10.2017)\n© AP Photo / Michel EulerUnesko\nAmbasador Srbije pri Unesku Darko Tanasković ocenio je da odustajanje Prištine od kandidature za članstvo u toj organizaciji nije neočekivano i da predstavlja diplomatski uspeh Srbije.\nFormulacija koju su u Prištini odabrali da bi najbezbolnije saopštili razloge svoje odluke predstavlja ublažavanje svega toga, rekao je Tanasković za „Novosti“.\n23 Avgust 2017, 20:33\n„Tačno je da je odluka doneta na osnovu pragmatične procene, ali pragmatičnost se odnosi na to da ne bi dobili dovoljan broj glasova“, komentariše Tanasković informaciju iz Prištine da nisu podneli zahtev za učlanjenje u tu organizaciju i da se „pragmatično odlaganje članstva u Unesku i Interpolu zasniva na punoj koordinaciji sa SAD i drugim zemljama Kvinte“.\n„Činjenica je, međutim, da zahtev nije podnet. U diplomatskim krugovima pri Unesku, bez obzira na to da li je reč o zemljama koje su priznale jednostrano proglašenu nezavisnost Kosova ili ne, nije sa simpatijama primljena nagla namera da se neuspeh u vezi sa članstvom u Interpolu kompenzuje na brzu ruku ’osvajanjem‘ Uneska, jer je ovo ozbiljna međunarodna organizacija“, ističe Tanasković.\nZbog toga su u tom smislu, kako dodaje, mogli da se čuju komentari da „učlanjenje u Unesko nije isto što i kupiti ulaznicu i ići u bioskop“.\nNaš ambasador naglašava i da je veliko pitanje da li bi ovakvo Kosovo sa prirodom svog identiteta, kao paradržava, uopšte moglo ponovo da stigne na dnevni red Izvršnog saveta, s obzirom na trenutno raspoloženje u toj organizaciji.


Demobilisani borci GRAS-a podržavaju Šepića za Predsjedništvo BiH - Index.ba\nDemobilisani borci GRAS-a podržavaju Šepića za Predsjedništvo BiH\nUdruženje demobilisanih boraca KJKP GRAS uputilo je pismo podrške kandidaturi Senada Šepića za člana Predsjedništva BiH. U pismu podrške se navodi:\n”Ovom prilikom, kao Udruženje demobilisanih boraca KJKP GRAS d.o.o. Sarajevo koje broji 350 aktivnih članova a ukupno cca. 650 demobilisanih boraca, RVI, maloljetnih boraca i borca nosioca Zlatnog ljiljana, želimo da Vam pružimo punu podršku kako kandidatu za Predsjedništvo BiH.\nNadamo se da ćete uz našu podršku kao i uz Vaš plan i program osvojiti srca i glasove birača, a za dobrobit nas kao nekoga ko se borio za za ovu zemlju, a sad smo na marginama i borimo se opstanak i golu egzistenciju, kao i spas naše firme KJKP GRAS Sarajevo.”\nPrethodni članakU prodaji novi Tesla Smartphone 3.4: Jedan od prvih telefona sa Android Go sistemom\nNaredni članakVuk Ratković osuđen na osam godina zatvora za silovanje u Višegradu


Bentley i AutoDesk će raditi zajedno - Geofumadas\nBentley i AutoDesk će raditi zajedno\nJuli, 2008 AutoCAD-Autodesk, MicroStation-Bentley\nNa konferenciji za novinare, ova dva proizvođača softvera najavili su sporazum o proširenju interoperabilnosti između arhitekture, inžinjeringa i građevinskih portfolija poznatih po akronima engleskog AEC-a. Razgovarali smo malo pre ekvivalencije između obe tehnologije; i prema toj dobri vijesti, AutoDesk i Bentley oni će razmjenjivati svoje knjižare, uključujući RealDWG za implementaciju sposobnosti čitanja i pisanja u dgn ili dwg formatima, bez obzira na platformu na kojoj rade.\nOvo mi se čini jednim od najboljih vesti koje sam čuo, naročito zato što u ovom trenutku niti AutoCAD sa 25 godinama i Microstation sa svojim 27-om (ne uključujući prethodni 11) će se povući nakon što se dobro pozicionirao i preživio bitku vremena koja je u tehnologijama vrlo kratka. Do danas, Microstation je uspeo da pročita i napiše izvorno na dwg formatu i AutoCAD je već bio u mogućnosti da uvozi dgn datoteku, ali ono što je namenjeno je da oba formata imaju isti princip konstrukcije ne samo u osnovnoj aplikaciji već iu Različite specijalizacije AEC-a mogu stvoriti standard koji može zadovoljiti OGC standarde kao format upravljanja vektorima.\nPored toga, dve kompanije će olakšati protok procesa između njihovih aplikacija arhitekture, inženjeringa i građevinarstva kako bi podržali svoje programerske interfejse (API) u cilju integracije. Uz ovaj aranžman, kako Bentley i Autodesk može dozvoliti projekt da se na različitim platformama, na primjer, može biti izgrađen preko 2d sloj avion u AutoCAD-u, ali održavanje animacije 3D na Bentley arhitekture.\nInteroperabilnost je imala važan bum za korisnike dizajnerskih i inženjerskih platformi, iako smo do sada videli jaču u geoprostorskoj liniji. Studija u 2004-u od strane Nacionalnog instituta za standarde i tehnologiju, SAD, utvrdila je da su direktni troškovi za vrijeme provedeno na platformama sa neadekvatnom interoperabilnošću blizu 16 milijardi godišnje!\nNamjera je da se korisnici posvete radu, stvaranju, pušenju umjesto da budu sakriveni u formatu datoteka ili kako će ih distribuirati.\nZamisliti rad sa Autodesk Revit, i da imaju podružnice Bentley STAAD radi na jednom formatu, sa rukovodstvom Navisworks podacima i rasporedio na web strane ProjectWise ... wow !!!, ova promjena istu priču.\nOvaj gest se čini veoma dobrim, pogotovo sa AutoDesk-a, koji iako ima najveći deo tržišta, prepoznaje da mnogi kupci koriste prednosti obe platforme, jer su konačno oni koji znaju kako da izvuku više od toga.\nPrethodni post«Prethodna Navedite Lincoln poziv za istraživačke projekte 2008 / 2010\nNext post Kako ide kurs katastra nepokretnosti?Sljedeći »


Studenti, rektorka i Tramp u fokusu ove nedelje (VIDEO)\nIzvor: Danas, 28.Sep.2019, 08:16\nUkoliko ste propustili neke od bitnih događaja koji su obeležili prethodnu sedmicu, možete da ih ispratite u našem pregledu najvažnijih vesti. Ujedno možete da vidite i pet najčitanijih tekstova na Danasovom portalu. Članak Studenti, rektorka i Tramp u fokusu ove nedelje (VIDEO) se pojavljuje prvo na Dnevni list Danas.\nStotine miliona iPhone telefona u opasnosti\nČini nam se da skoro svake nedelje stižu vesti o propustima i bezbednosnim rizicima na Windows, Android i iOS uređajima. Međutim, hakeri su sada pronašli način da iskoriste i veoma stare propuste. Članak Stotine miliona iPhone telefona u opasnosti se pojavljuje prvo na Dnevni list Danas.


Naslovna/Nauka i tehnologija/Osnivač “WhatsApp”-a ne odustaje: Obrišite “Facebook”!\nSuosnivač popularne aplikacije “WhatsApp” Brajan Akton je pozvao ljude da izbrišu svoje profile na društvenoj mreži Fejsbuk.\nAkton je 2014. godine prodao Fejsbuku “WhatsApp” za 14 milijardi dolara, a kompaniju je napustio 2017. godine. Danas je šef Signala, neprofitnog rivala “WhatsAppu”, a otrovnu strelicu je ispalio prema direktoru Fejsbuka Marku Zakerbergu optužujući ga da trguje s privatnošću korisnika kako bi omogućio reklame na svojoj platformi i povećao prihod. Akton je pozvao ljude da “odbiju” Fejsbuk i izbrišu sve njegove aplikacije sa smartfona i drugih uređaja.\nOn je otvoreno kritikovao kompanije iz Silikonske doline popuit Fejsbuka i Gugla u prošlosti zbo pristupa motivisanog profitom na račun podataka korisnika.\nOvo je drugi put da je Akton nešto komentarisao u javnosti. Prošle godine je Akton na Tviteru napisao “Vrijeme je #izbrišetefacebook” nakon što se društvena mreža uplela u skandal s političkom konsultantskom firmom “Cambridge Analytica”.\nPodacima 87 miliona korisnika je pristupljeno bez odobrenja, a to je učinila firma “Cambridge Analytica” povezana s kampanjom američkog predsjednika Donalda Trampa 2016. godine.\nFejsbuk se suočava i s tužbama te regulatornim istragama koje se odnose na privatnost korisnika, a pokrenuto je nekoliko istraga.\naplikacije Facebook Fejsbuk istraga privatnost račun skandal UN WhatsApp


Kragujevac - Dušan Medić produžio vernost rukometašima Radničkog - Vesti iz Kragujevca i Šumadije - Pressek.rs\nU predstojećoj sezoni, rukometaši Radničkog gaje velike ambicije. Kragujvečane očekuje borba za sam vrh tabele, kako bi obezbedili plasman u najviši rang takmičenja – Superligu. U nameri da pojača konkurenciju na bekovskim pozicijama, rukovodstvo Radničkog je odlučilo da produži saradnju sa iskusnim superligaškim igračem Dušanom Medićem (27) i tako što spremnije dočeka početak prvenstva.\nDušan Medić se, posle sjajne polusezone u Kragujevcu i povrede koja ga je zadesila, vraća u naše redove. Zadovoljni smo njegovim ponovnim angažmanom, jer smatramo da će nam značajno pomoći da se plasiramo u viši rang a „sutra“ biti značajan šraf u Superligi, jasan je direktor Radničkog Stavro Rašković.\nMedić je rukometom počeo da se bavi sa 14 godina u rodnom Apatinu, a u karijeri je nastupao za Metaloplastiku, mađarski Sazhalombati, Spartak iz Subotice i Slogu iz Požege.\n,, - Jedan od glavnih razloga produžetka saradnje, uz naravno jasne ambicije uprave kluba, je i taj što smatram da Radnički ima ekipu koja poseduje veliki kvalitet i mišljenja sam da će većina momaka iz ove generacije uspeti da napravi lepe rukometne karijere. Trenutno izlazim iz teške povrede a poverenje koje mi je ukazala uprava mi mnogo znači. Na meni je da im se odužim igrama na terenu. Uveren sam da ćemo od prvog kola svojim trudom i zalaganjem dovesti Radnički na vrh tabele i na kraju sezone slaviti ulazak u viši rang, što nam je prošle sezone nizom nesrećnih okolnosti za dlaku izmaklo, poručio je novi/stari igrač Radničkog Dušan Medić.\nrk radnicki, foto:screenshot\n· Utorak, 3. septembar 2019. Pokušali da opljačkaju prodavnicu\nJoš jedan poraz fudbalera Radničkog (video)


Glavna služba za reviziju javnog sektora RS dala pozitivno mišljenje Poreskoj upravi RS: Potvrda kvalitetnog i odgovornog rada – Poreska Uprava Republike Srpske\nGlavna služba za reviziju javnog sektora RS dala pozitivno mišljenje Poreskoj upravi RS: Potvrda kvalitetnog i odgovornog rada\nPoreska uprava Republike Srpske dobila je pozitivno mišljenje Glavne službe za reviziju javnog sektora Republike Srpske nakon izvršene revizije finansijskih izvještaja i revizije usklađenosti aktivnosti, finansijskih transakcija i informacija u finansijskim izvještajima Poreske uprave RS za 2020. godinu.\nFinansijska revizija u Poreskoj upravi RS trajala je četiri mjeseca, a prema mišljenju Glavne službe za reviziju, finansijski izvještaji Poreske uprave istinito i objektivno prikazuju, u svim materijalno značajnim aspektima, finansijsko stanje imovine i obaveza na dan 31.12.2020. godine, prihoda, primitaka, rashoda i izdataka, kao i izvršenje budžeta za godinu koja se završava na taj dan, u skladu sa propisanim okvirom finansijskog izvještavanja za javni sektor u Republici Srpskoj.\nUz reviziju finansijskih izvještaja Poreske uprave RS, izvršena je i revizija usklađenosti aktivnosti, finansijskih transakcija i informacija iskazanih u finansijskim izvještajima Poreske uprave Republike Srpske za 2020. godinu, te je utvrđeno da su, u svim materijalno značajnim aspektima, u skladu sa propisima kojima su regulisane.\n„Ovo je potvrda kvalitetnog i odgovornog rada Poreske uprave Republike Srpske, koja je jedna od najvećih institucija Republike Srpske. Ako se uzme u obzir složeni sistem poslovanja Poreske uprave RS koja je organizovana u Sjedište sa šest sektora i sedam područnih centara sa 48 područnih jedinica, pozitivan revizorski izvještaj ove institucije dobija na još većem značaju“, rekli su iz Poreske uprave RS.\nUz dosljednu primjenu svih zakonskih propisa i veliki iskorak u procesu digitalizacije, ovaj izvještaj potvrđuje i efikasnost i pravičnost u radu Poreske uprave Republike Srpske, koja je na ovaj način svrstana u red modernih institucija koje su istinski servis svojih građana i koje i dalje teže da unaprijede svoje usluge.


Tag / Nikola Ninković / Vesti online\nNađ: Ne bi pobedili ni decu u školskom dvorištu!\n„Ninković bi trebalo da se zapita zašto nije bio na nivou koji se od njega očekuje, Saša Ilić zašto nije, kao kapiten, „podigao“ ekipu, a njegov imenjak Marković zbog čega nije uklizao...\nNinković: Ovog puta neću omanuti!\nMladi as crno-belih danas je produžio ugovor za još tri godine rešen da posle dve "propale sezone" u prestojećoj pokaže pravo lice.\nNinković potpisuje novi ugovor sa Partizanom!\nPosle današnjih pregovora sa čelnicima kluba iz Humske 1, talentovani vezista sutra će produžiti ugovor.\nDrulović "izvisio": Ninković neophodan Partizanu!\nTalentovani fudbaler će umesto na EP za omladince igrati za crno-bele u kvalifikacijama za Ligu šampiona.\nmozzartsport.com, partizan.rs 0 komentara\nPripreme u Sloveniji: Lokomotiva brža od "Parnog valjka"\nCrno-beli su poraženi u prvoj prijateljskoj utakmici (0:1), ali su ostavili dobar utisak, prenosi "Mocart sport" sa lica mesta.\nRašović: Preko bivših Jugoslovena do Lige šampiona!\nPartizan: Novi ugovori za Sašu Ilića i Ninkovića!\n11:10 >> 12:22\nVesti, mozzartsport.com 3 komentara\nEnglezi opet pametuju: Srbi im krivi za poraz od Italije!\nDžek Batlend se posle poraza na startu Evropskog prvenstva u Izraelu prisetio događaja iz Kruševca i u tome našao izgovor za neuspeh sa Azurima.\n"Petarda" za kraj: Slavlje i goleada Partizana\nCrno-beli pred 20.000 svojih navijača proslavili 25. titulu i uživali u majstorijama Lazara Markovića, Šćepovića, Kojića. Savo Milošević dodelio pehar Saši Iliću.\nVermezović: Nema opuštanja protiv Jagodine\nTrener Partizana Vladimir Vermezović rekao je danas da njegovu ekipu u utakmici protiv Jagodine očekuje prvi derbi prolećnog dela sezone, ali da očekuje pobedu jer svojim igračima ne sme...\nNinković jurio igrača Zemuna po terenu\nFudbaleri Partizana koji nisu bili u timu protiv BSK u Borči, odigrali su meč sa Zemunom i pobedili sa 2:1, ali će ovaj duel ostati upamćen po novom ispadu mladog Nikole Ninkovića, prenose...


Migranti ne biraju način prelaska I MUP Srpske nadzire granicu BiH – Visegradlive.com\nHome / RS - BIH / Aktuelnosti RS - BIH / Migranti ne biraju način prelaska I MUP Srpske nadzire granicu BiH\n21. Juna 2018.\tAktuelnosti RS - BIH, Aktuelnosti Višegrad 120 Views\n– Policija Srpske, odnosno naše policijske uprave, od februara pružaju pomoć Graničnoj policiji kroz redovan rad i patroliranje na terenu. Mi smo u ovoj godini lišili slobode više od 850 migranata – kaže Darko Ćulum, direktor Policije Republike Srpske.\n– Mi smo u prethodnom periodu sa našom lokalnom stanicom, odnosno centrom u Bijeljini, razgovarali da se otkriveni migranti proslijede nadležnim organima – kaže Nedeljko Mlađenović, načelnik opštine Bratunac.\n– Radilo se o deset migranata koji su bili životno ugroženi na jako visokom nivou Drine. Na sreću, uspjeli smo stići sa spasilačkim službama na vrijeme – kaže Rajko Jurošević, šef Civilne zaštite Zvornik.\nPrevious „Jazz Poesy Cabaret“ 23. juna u Andrićgradu\nNext Andrićgrad – Spomenik braći Sokolović na Vidovdan


Strategija za problematične kredite smanjuje kamate - PKS-RPK Novi Sad\nStrategija za rešavanje problematičnih kredita predviđa unapređenje kapaciteta banaka i državnih institucija, a stečaj i prodaja potraživanja od građana biće dodatno analizirani zbog osetljivosti te problematike, rekli su u Ministarstvu finansija Srbije.\nKako su agenciji Beta rekli u Ministarstvu, očekuje se da će rešavanje problema nenaplativih kredita uticati na smanjenje troškova banaka, a time i na pad kamatnih stopa.Mere ekonomske, monetarne i fiskalne politike dale su određene rezultate, ali je nivo nenaplativih kredita u Srbiji i dalje značajan i predstavlja realnu prepreku za kreditnu aktivnost – rekli su u ministarstvu.\nStrategijom je predviđeno unapređenje kapaciteta banaka za rešavanje problematičnih kredita i uklanjanja poreskih prepreka za otpis nenaplativih potraživanja, naveli su u Ministarstvu finansija.\nPredviđene su i mere za unapređenje u domenu sudskog i vansudskog restrukturiranja i stečaja, izvršenja, kao i pitanja procene vrednosti založene imovine.\nPored toga, povećaće se kapaciteti i stručnost sudova, ali i državnih institucija kao poverilaca u postupcima restrukturiranja, istakli su u ministarstvu i dodali da će doneti i dodatne mere ako bude potrebno.\n– Za sprovođenje nekih od mera, kao što je uklanjanje poreskih prepreka biće predviđen rok do kraja ove godine, dok su neke druge veoma složene i zahtevaju više godina za sprovođenje, poput povećanja osposobljenosti sudova – rekli su u Ministarstvu.\nDodali su da su predložena rešenja usaglašena su sa Međunarodnim monetarnim fondom (MMF), Svetskom bankom i Evropskom bankom za obnovu i razvoj (EBRD) i da se očekuje nastavak saradnje sa tim insitucijama u primeni mera.\nVlada Srbije usvojila je 13. avgusta Strategiju za rešavanje problematičnih kredita. Procena je da su u Srbiji problematični krediti vredni 3,7 milijardi evra, odnosno oko 22 odsto od ukupno 17 milijardi evra kredita.\nSudeći po izveštaju Kreditnog biroa Udruženja banaka Srbije, građani su finansijske kuće na samom početku godine zaobilazili. Krediti za…\nPrvo proceniš biznis pa odeš u banku\nVlasnici malih i srednjih preduzeća teže se odlučuju da uzmu kredit nego velike kompanije. Nisu samo oni obazrivi već…\nKoliko je saradnja sa Kinom isplativa za Srbiju\nSrbija ima ogromnu korist od ekonomske i političke saradnje sa Kinom, iako je kineski interes za prodor na tržište…\nTabaković: I dalje rigorozna kontrola grčkih banaka\nNarodna banka Srbije će i dalje pažljivo pratiti poslovanje grčkih banaka u Srbiji i u slučaju potrebe preduzeti…


Stanislav Čađo tvrdi da u RS-u nema organiziranih kriminalnih grupa – Informer\n“U RS-u, po saznanju entitetske policije, ne postoje organizirane kriminalne grupe”, ustvrdio je danas resorni ministar Stanislav Čađo.\n“MUPRS u prošlosti je vodio intenzivne aktivnosti na eliminisanju svih ozbiljnih organizovanih kriminalnih grupa. Nemamo iluzije da se one neće razviti u neke nove, ali to je stalni posao i složenost posla kojim se bavimo’‘, naveo je Čađo.\nOn tvrdi da mu „nije jasno i ne zna na koje organizovane kriminalne grupe“ misli direktor Obavještajno-sigurnosne agencije (OSA) BiH Almir Džuvo kada je jučer rekao da je organizirani kriminal u BiH ušao u sve pore društva i da je zastupljen na svim nivoima vlasti i društvenog života.\nEntitetski ministar se požalio da se MUP-u RSa ne dostavljaju podaci s državnog nivoa.\n“OSABiH gotovo da nikakve podatke ne dostavlja policiji RS-a ili ako ih dostavi to su minorne informacije. To nije dobro“, tvrdi Čađo i pita se da li ova zajednica može da funkcionira s tako pozicioniranom obavještajno-sigurnosnom agencijom ili mora to da rješava na neke druge načine.\nTvrdi i da je „zabrinjavajuće da direktor OSA-e BiH na taj način govori o stvarima koje treba da zabrinu svakog običnog čovjeka i da otvore niz pitanja za sigurnosne agencije“.


0 14 Novembra, 2019 20:03\nISMET KURIĆ, ratni komandant bataljona 502 brigade, nosilac najvišeg ratnog priznanja – Zlatni ljiljan, oglasio se večeras na svom facebook profilu. Kurić je bivši visoki funkcioner A SDA i bivši Predsjednik ove stranke u Bihaću.\nVeć dugo se ne slaže sa politikom vrha ove stranke zbog čega se od nje i ogradio. Prenosimo njegovu objavu u cijelosti.\nDa li je šutanje i uskraćivanje jasnih političkih stavova odraz nemoći i političke nezrelosti ili smišljeno okretanje kormila prema provaliji?\nUnsko sanski kanton je ovih dana u žiži interesovanja domaće ali i regionalne javne scene.\nRadionica povodom Međunarodnog dana tolerancije\nSenad Maličević HUSKA


Pravilnik o elektronskim publikacijama ("Sl. list CG", br. 7/2016 - dalje: Pravilnik) kojim se propisuje sadržaj, način vođenja i postupak upisa u registar elektronskih publikacija stupio je na snagu 6. februara 2016. godine.\nPravilnikom se utvrđuju prava i obaveze pravnih i fizičkih lica koja pružaju usluge elektronskih publikacija u skladu sa Zakonom o medijima ("Sl. list RCG", br. 51/2002, 62/2002, "Sl. list CG", br. 46/2010 - dr. zakon i 40/2011 - dr. zakon), Zakonom o elektronskim medijima ("Sl. list CG", br. 46/2010, 40/2011 - dr. zakon, 53/2011 i 6/2013) i drugim dokumentima.\n"Pružaoci elektronskih publikacija su slobodni u kreiranju i uređivanju sadržaja, uz poštovanje standarda koji se odnose na: registaraciju elektronskih publikacija, identifikaciju, prava na ispravku i odgovor", naveli su iz Agencije za elektronske medije (AEM).\nKako se navodi, elektronske publikacije moraju poštovati privatnosti i dostojanstva građana, štititi integritet maloljetnika i ranjivih osoba, ne smiju pružati usluge koje ugrožavaju ustavni poredak i nacionalnu bezbjednost, i zabranjeno je podsticanje širenja mržnje ili diskriminacije.\n"Elektronske publikacije moraju usvojiti jasna i precizna pravila kometarisanja i registracije", poručili su iz AEM-a i pozvali sve pružaoce elektronskih publikacija da u roku od 60 dana Agenciji podnesu prijavu za upis u registar i da usklade svoj rad sa odredbama Pravilnika.\nIzvor: Vebsajt CdM, 08.02.2016.


3D štampani plastični odlivci umesto ortopedskog gipsa - Penzin\nPočetna Magazin Godine 3D štampani plastični odlivci umesto ortopedskog gipsa\nOrtopedski gips već neko vreme ima savremeniju zamenu, prvo u vidu plastičnih gipseva u obliku zavoja od fiberglasa, a zatim i od poliestera. Međutim, tek novi koncept mlade ruske kompanije pravi istinsku razliku u tehnici i prednostima za pacijenta.\nPronalazači iz Zdravprinta kažu da ih je inspirisala ova haljina izrađena u 3D štampi koju nosi Dita fon Tiz.\nTehnika 3D štampe i prateća primena novih računarskih tehnologija, omogućava jednostavno skeniranje udova i tela pacijenata i štampu potpuno prilagođenog odlivka.\nSama izrada (štampa odlivka) može trajati do 12 časova, a dodatno prilagođavanje i nameštanje može biti završeno za manje od sat vremena.\nDodatno, za izradu odlivka koristi se mrežasta struktura koja istovremeno obezbeđuje elastičnost i čvrstoću (poput lakih rešetkastih konstrukcija koje se koriste u građevinarstvu).\nKonačan rezultat je proizvod koji obezbeđuje povređeni deo tela i pravilno srastanje rana i preloma, ali ne zatvara taj deo tela poput tradicionalnih gipseva već ostavlja koži mogućnost da diše.\nPlastična masa inertna je na vodu i sredstva za higijenu pa ni kupanje ne predstavlja onoliku muku koja se morala trpeti sa tradicionalnim ortopedskim gipsom, piše RT.


Polovina mladih nema posao a četvrtina ne uči - Penzin\nU Srbiji polovina mladih od 15 do 24 godine nema posao, a 25,1% njih ne ide ni u školu, kažu podaci Ministarstva omladine i sporta. To je duplo lošije od stanja u Evropskoj uniji.\nU zemljama EU 23% mladih je nezaposleno, od čega 13% nije nastavilo školovanje niti pohađa dodatne obuke i kurseve. Istovremeno, u Srbiji je za poslednjih pet godina za četvrtinu porastao broj maloletnih lica koja su počinila krivična dela.\n– Rešenje jeste uvođenje obavezne srednje škole. Međutim, za to je neophodno da se promeni Ustav, po kom je samo osmogodišnje osnovno obrazovanje besplatno i obavezno – kaže prof. dr Ivan Ivić, jedan od naših najvećih autoriteta u obrazovanju, i dodaje da škola sigurno igra i ulogu socijalnog amortizera jer mlade sklanja sa ulice.\nDrugi problem je što više nema raznih sekcija, vannastavnih, slobodnih, izbornih aktivnosti. Takođe, humanitarni rad s bolesnima, starima, socijalno ugroženima u mnogim zemljama je veoma razvijen jer ima vaspitnu funkciju, suočava mlade sa životom, da shvate da i oni mogu da pomognu nekome, piše Politika.\nEvropska komisija je 2013. godine usvojila program usmeren ka smanjenju nezaposlenosti mladih širom Evrope – „Garancija evropskoj omladini” (ali mere EU za mlade i dalje čine samo 0,05% BDP-a EU). Finska je 2011. godine svojim garancijama učinila da 83,5 odsto mladih nezaposlenih dobije posao samo tri meseca od registrovanja na tržištu rada.\nSrbiji nedostaju i masovne organizacije za mlade, kakve su nekada, bez obzira na ideološki predznak, ujedinjavale na stotine hiljada mladih. Danas najmasovniji volonterski servis su Mladi istraživači Srbije sa oko 3.000 članova.\nTags:Evropska unija EUhronikaIvan IvićkriminalmladiobrazovanjeposaoradniciRepublika SrbiješkolaSrbijaustavYouth Guarantee


Rumunija: Investicioni budžet Hidroelektrike za ovu godinu 880 miliona evra - Serbia Energy Serbia Energy Balkan I Energetika - Rumunija: Investicioni budžet Hidroelektrike za ovu godinu 880 miliona evra\nRumunija: Investicioni budžet Hidroelektrike za ovu godinu 880 miliona evra\n26. March 2020. / Region energetika\nHidroelektrika, najveći proizvođač električne energije u Rumunijii, očekuje da će ove godine ostvariti manji profit, kao rezultat pada prihoda, posebno zbog obaveze prodaje na regulisanom tržištu. Međutim, planiran je veliki budžet za investicije, posebno za akvizicije, što se odnosi na kupovinu kompanija ČEZ-a.\nUkupni prihodi kompanije procenjeni su na 3,9 milijardi leva (814 miliona evra), u poređenju sa 4,3 milijarde (898 miliona evra) prošle godine, prema nacrtu budžeta.\nHidroelektrika pokazuje da je pad uglavnom uslovljen obaveznom prodajom 3,15 TWh električne energije (ukupna proizvodnja se procenjuje na 14,7 TWh) po regulisanoj ceni od 102,5 leva (21,4 evra) po MWh.\nZbog ove obaveze, Hidroelektrika imaće minus od 400 miliona leva (83,5 miliona evra).\nS druge strane, troškovi kompanije smanjeni su za 243 miliona leva (50,75 miliona evra), na 2,45 milijardi leva (511,7 miliona evra). Predviđeni su troškovi za održavanje i popravke od 179 miliona leva (37,4 miliona evra), što je povećanje za 82 miliona leva (17,1 miliona evra) u odnosu na 2019. godinu.\nTreba napomenuti da od bruto dobiti od 1,6 milijardi leva (334,28 miliona evra) u 2019. godini, neto dobit iznosi samo 861 milion leva (179,83 miliona evra), ali u 2020. godini, od bruto dobiti od 1,4 milijarde leva (292,4 miliona evra), preliminarni profit iznosi milijardu leva (208,9 miliona evra).\nMeđutim, investicioni budžet je ogroman, tačnije 4,22 milijarde leva (881,4 miliona evra). Najveći deo odnosi se na akvizicije udela u drugim kompanijama, za šta je predviđen iznos od 3,75 milijardi leva (783,2 miliona evra). Podsećamo da je Hidroelektrika uključena u proces nabavke imovine ČEZ-a u Rumuniji (distribucija u Olteniji, snabdevanje i vetroelektrana u Dobrogei).\nMeđutim, prema nezvaničnim informacijama, budžet je pripremljen pre izbijanja pandemije koronavirusa, koja ima ogromne ekonomske efekte na Rumuniju.


Volkswagen priznao : Novi „golf“ ima probleme, prekidamo prodaju (video)\nPetarP мај 17, 2020, 9:38 по подне\nKompanija „Folksvagen“ obustavila je isporuku svog najnovijeg modela „golf 8“, a iz nemačke kompanije su priznali da taj njihov model ima tehničke probleme.\n„Golf“ je decenijama najvažniji model „Folksvagena“ i jedan od najprodavanijih automobila na tržištu, a sada se suočava sa ozbiljnim tehničkim problemom, piše nemački „Špigl“.\n„Folksvagen“ je zvanično saopštio da je isporuka obustavljena zbog „nepouzdanog prenosa podataka kroz softver za onlajn konekciju“. Kako piše „Špigl“, na novom „golfu“ ne radi dugme za pozive u slučaju opasnosti, koje je postalo obavezno za sve nove automobile u EU od 2018. godine.\nIz „Folksvagena“ su potvrdili tu informaciju i naveli da su problem sa asistencijom za pozive u slučaju opasnosti otkrili tokom kontrole kvaliteta u fabrici.\nAutomobilski gigant nije mogao da kaže koliko automobila je pogođeno ovim problemom i da prvo moraju da obaveste federalno telo za transport.\nPosle toga, „Folksvagen“ će zajedno sa nemačkim vlastima proceniti kojem broju vozila je potrebno ažuriranje spornog softvera i kakav će opoziv u pitanju biti, odnosno da li će vlasnici dolaziti u servis samo kako bi bio izmenjen softver, ili se moraju preduzeti i drugi koraci. Prema nezvaničnim informacijama, promene za softver trebalo bi da budu spremne sredinom juna.\nProizvodnja „golfova“ biće nastavljena u međuvremenu, ali se oni neće prodavati, već će biti na lageru dok ne bude spreman novi softver.\nGeneralni direktor „Folksvagena“ Herbert Dis u martu je izjavio kako je „golf lider u segmentu smanjenja štetnih emisija, konektivnosti i bezbednosti“, te da „postavlja standarde digitalizacije“, međutim, sada se ispostavilo da ima probleme upravo u konektivnosti, digitalizaciji, pa i bezbednosti.\nOzbiljne softverske probleme ranije su izneli „Folksvagenovi“ sindikalci. Kako je rekao sindikalac Bernd Osterlog, „radnički savet bio je užasnut kako je rukovodstvo loše utemeljilo projekat od početka“, a u sindikalnom listu navedeno je da je novi „golf“ „dete delinkvent umesto deteta za primer“.\nPrema navodima iz „Folksvagena“, razvoj novog modela „golfa“ kompaniju je koštao oko dve milijarde evra.


Users – Bos4\nKORISNICI – KANALI PRODAJE\nSAMOSTALNI KANAL PRODAJE\nSam kreira svoju poslovnu strategiju i u skladu sa njom kreira “Thank you stranicu”, dogovara sa organizatorima visine provizija i način isplate, planira svoje marketinške aktivnosti.\nSamostalni kanal prodaje može biti sajt organizatora putovanja a može biti i neko preduzimljiv ko će na BOS platformi pokrenuti neke nove specijalizovane turističke sajtove.\nNasuprot samostalnim kanalima prodaje su Affiliate partneri (ili distributivni partneri) koji mogu ostvarivati prihod od plasmana preko svojih kanala prodaje ali bez mogućnosti da sami upravljaju načinom prodaje. Više o ovom vidu prodaje, možete pogledati na dnu ove stranice.\nBOS vam omogućava da na svom sajtu imate online rezervisanje tura i da automatizujete administraciju uz primenu modernih tehnologija i naše podrške.\nUvećajte svoj biznis uz smanjene troškove i vreme vaših zaposlenih.\nPronađite nove klijente i osnažite odnose sa postojećim. Otvorite novi kanal prodaje.*\nVaše je da unesete detaljne opise tura i fotografije, cene, uslove prodaje, i Vaša veb stranica će uvek biti u skladu sa trenutnim informacijama iz sistema, dajući korisniku najnovije informacije i time povećavate broj rezervacija koristeći naš kanal prodaje.\nVaš sajt može postati i kanal prodaje za druge korisnike sistema baš kao što se i vaše ture mogu naći u njihovoj ponudi. BOS omogućava da svaki organizator može birati na kojim sve kanalima želi da se prodaju njegove ture. Visinu provizije, način naplate i druge detalje dogovara sa svakim od tih kanala prodaje nezavisno od BOS-a.\nU budućnosti će se pojaviti i nove platforme koje će objediniti ponudu inicijativnih agencija baš kao što je objedinjena ponuda za SerbianAdventures sajtu.\nBOS mogu koristiti i organizatori tura i aktivnosti u Srbiji i oni odmah mogu birati da se njihova ponuda vidi i na SerbianAdventures.com kanalu.\nMožete zaraditi tako što biste postali jedan od SAMOSTALNIH KANALA PRODAJE tura iz našeg sistama (uz mnoge mogućnosti) ili kao AFFILIATE partner.\nKreatori novih turističkih sajtova – novi samostalni kanali prodaje\nSa BOS-om je sada moguće na bilo kom tržištu lako kreirati platformu koja bi obuhvatila (lokalnu) ponudu različith organizatora putovanja a zahvaljujući multijezičnosti sajta inicijator takvog poduhvata može imati i front i admin sistema na lokalnom jeziku kao i jezicima na kojima želi plasman.\nSa BOS-om je moguće kreirati sajt koji će biti posvećen određenoj temi i u okviru nje prikazivati samo ture koje se vezuju za tu temu (aktivni odmor, tematske ture, porodični odmor i sl.). Kako se bude razvijala naša mreža partnera – organizatora tako može biti sve veća ponuda u okviru zadate teme. Onima koji bi nam pomogli u širenju mreže partnera nudimo dobre stimulacije.\n– služe kao KANALI ZA PLASMAN i za to dobijaju unapred definisanu proviziju koja se isplaćuje po dogovoru. Affiliate partnerstvo za sada je moguće ostvariti samo sa Serbianadventures-om za ture po Srbiji. Affiliate partner može biti neko sa svojim veb sajtom na kojem će biti pretraživač i prikaz tura u okviru tog sajta a može biti i neko ko nema sajt već promoviše pojedinačne ture preko svojih kanala na društvenim mrežama (uz linkove koji imaju ugrađen kod za praćenje) i na osnovu realizovanih rezervacija dobijaju pripadajuću proviziju.\nMolimo Vas napišite informacije o vašem biznisu *


Zagađenje zraka godišnje u Evropi usmrti pola miliona osoba - Muški Portal\nMuški Portal » Puls » Zagađenje zraka godišnje u Evropi usmrti pola miliona osoba\nZabilježeno je da je u zemljama Evropske unije (EU) u 2013. godini čestica PM 2,5 dovela do smrtnosti oko 430.000 ljudi i to uglavnom zbog srčanih problema, astme i raka pluća\nVeliko zagađenje zraka godišnje u Evropi odnese oko pola miliona života, podaci su Evropske agencije za okoliš (EEA), javlja Anadolu Agency (AA).\nU godišnjem izvještaju navode da godišnje zbog posljednica zagađenja zraka prerano život izgubi 467.000 osoba. Istakli su da je u zemljama poput Bugarske, Češke i Poljske, koje koriste više ugljena u proizvodnji električne energije mnogo veći procenat oboljelih od smrtonosnih respiratornih bolesti.\nU izvještaju EE-a navedeno je i to da je u periodu između 2000. i 2014. u padu vrijednost PM10 čestica kao i PM 2,5. Međutim, poznato je da su ljudi koji žive u urbanim sredinama mnogo više izloženi PM 2,5.\nZabilježeno je da je u zemljama Evropske unije (EU) u 2013. godini čestica PM 2,5 dovela do smrtnosti oko 430.000 ljudi i to uglavnom zbog srčanih problema, astme i raka pluća.\nHalid Bešlić, Damir Beljo i Miroslav Stevanović pozivaju: Isključimo nasilje nad ženama i djevojčicama


U Bileći predstavljen projekat "Putujmo Evropom" - Osmislite putovanje i osvojite 1.000 evra | Trebinje Live\nU Bileći predstavljen projekat "Putujmo Evropom" - Osmislite putovanje i osvojite 1.000 evra\nU Bileći je večeras predstavljen projekat Info-centra EU u BiH "Putujmo Evropom" u okviru kojeg mladi do 35 godina imaju priliku da kroz takmičenje osmisle svoje idealno putovanje Evropom i dobiju mogućnost da im budu pokriveni troškovi tog putovanja u iznosu do 1.000 evra.\nPromoter ovog projekta Nikola Kandić rekao je da će takmičenje trajati do 15. septembra, a zainteresovani za učešće mogu da se na "Fejsbuk" stranici Centra informišu o detaljima.\n"EU Info-centar kroz ovo takmičenje želi da Uniju približi Balkanu, ali i obrnuto. Potrebna je doza inovativnosti - mladi bi trebalo da objasne šta ih privlači u Evropi, da osmisle putovanje i načine putovanja", rekao je Kandić na promociji.\nKandić je istakao da projekat "Putujmo Evropom" već nekoliko godina ima za cilj da mlade sa Balkana animira da putuju Evropom.\nUčesnik večerašnje promocije Andrej Vukoje rekao je da voli putovanja i dodao da ima želju da posjeti zapadnu Evropu, ali i zemlje Skandinavije.\nInfo-centar EU u BiH tokom ljeta organizuje niz promocija ovog projekta na kojima učesnici razmjenjuju iskustva sa mladim putnicima kojima su putovanja stil života i koji su na svoja odredišta stizali koristeći različita prevozna sredstva, te otkrili nove kulture i omiljena odredišta širom Evrope i svijeta.\nUčesnici kroz razgovore sa mladim putnicima imaju priliku da saznaju detalje o evropskim kulturama, tradicijama i destinacijama, kao i da saznaju koji su najjeftiniji načini putovanja Evropom.


Jelinčič: Makron nema dece, Junker nema dece, Merkelova nema dece, Tereza Mej nema dece... nije ih briga što će ostaviti propast iza sebe kad umru - Novinar.rs\nGostujući u emisiji banjalučke televizije ATV slovenački političar i predsednik Slovenske nacionalne stranke Zmago Jelilinčič je komentarisao političku situaciju u Sloveniji, Evropskoj uniji i regionu.\nJelinčič se između ostalog osvrnuo na stanje u Evropskoj uniji i na predstojeće izbore koji se održavaju 26. maja. Istakao je da su samo nacionalne i suverenističke stranke u stanju da spasu Eropsku uniju i od nje naprave ono što i treba da bude, a to je zajednica suverenih država.\nJelinčič je komentarišući spoljnu politiku Slovenije ocenio da je glupost što Slovenija nije iskoristila to da je supruga američkog predsednika Donalda Trampa iz Slovenije, da čak njen sin govori slovenački jezik, da Melanija često nezvanično dolazi u rodni grad, te da planira da kupi i stan u Ljubljani.\n– “Slovenačka politička scena je uglavnom liberalno – LGBT varijanta koja je protiv politike Donalda Trampa, već se zalaže za politiku koju su vodili Obama, Klinton, Klintonica… Pametni ljudi u Sloveniji nisu zato i moramo se tih političkih varijanti otarasiti”, kaže Zmago Jelinčič.\nKomentarišući LGBT lobi Jelinčič navodi da se u Evropskom parlamentu “nalazi 60-70 posto pedera” koji su doveli do toga da “ako nekoj ženi kažem da dobro izgleda – to je seksualno uznemiravanje a kad se muškarci tapšu po dupetu – to je politički korektno” .\nZmago Jelinčič u intervjuu dalje ističe:\n– “Vidite, Junker nema dece, Merkelova nema dece, Tereza Mej nema dece, Makron nema dece… i ti ljudi vode Evropsku uniju. Pa njih je baš briga šta će biti posle njih, kad oni umru nek ide sve do zla boga, oni ne razmišljaju da će ostaviti iza sebe propast!”\n(Novinar.rs, Alternativna televizija)\nPosted in VAŠ STAVTagged #EVROPSKA UNIJA #SLOVENIJA #SLOVENSKA NACIONALNA STRANKA #ZMAGO JELINČIČ\nPSS Vranje: Kleveće se načelnik PU Vranje a nama ne daju da ga branimo! Obaveštavamo članstvo i zaposlene u PU Vranje da je povodom insinuacije i klevetanja od strane za […]


EPILOG Eparhija vranjska razrešila predsednika Crkvene opštine Klinovac koji traži smenu vladike Pahomija EPILOG Eparhija vranjska razrešila predsednika Crkvene opštine Klinovac koji traži smenu vladike Pahomija\nEPILOG Eparhija vranjska razrešila predsednika Crkvene opštine Klinovac koji traži smenu vladike Pahomija\n“Vladika Pahomije je svojim činjenjem i nečinjenjem (tiranija nad vernicima, malverzacije sa parama, homoseksualizam, pedofilija, jeres, sataniza, …) doveo Srpsku pravoslavnu crkvu na rub nezapamćene sramote. Vrhunac svega je čin kada je mati Stefanida napustila Manastir Sveti Prohor Pčinjski”, piše u saopštenju koje je potpisao predsednik Crkvene opštine Klinovac Stojan Stevanović.\nPovod za pisanije je, kaže se u saopštenju, je taj što je sestrinstvo Manastira Sveti Prohor Pčinjski, napustilo manastir i što se takve stvari “dešavaju od 1992. godine”.\n“Želimo da kažemo istinu u interesu raščišćavanja prisutnog zla u SPC. I pored više dopisa patrijarhu Irineju i Sinodu SPC, stanje na području Eparhije vranjske je i dalje nepromenjeno. Najpre smo pisali patrijarhu Irineju, sa molbom da iskoristi svoj autoritet i spreči tiraniju vladike Pahomija. Mi smo hteli da sprečimo odlazak sestrinstva, ali patrijarh nije blagovremeno odreagovao, pa su sestre prešle u Gračanicu”, navode iz crkevnog odbora Klinovca, i za nezdravu atmosferu optužuju vladiku Pahomija.\nPovodom ovakvog saopštenja za javnost, danas se oglasila Eparhija vranjska ističući da “svi navodi ne odgovaraju istini i blago rečeno su zlonamerni” jer u potpunosti su prenebregnuta tela Pravoslavne eparhije vranjske, odnosno Eparhijski upravni odbor jer se nikada Crkveni odbor Crkvene opštine Klinovac nije obratio po bilo kakvom pitanju Eparhijskom upravnom odboru, koji je prvo pretpostavljeno telo istome.\n“Uzimajući u obzir novonastalu situaciju u Crkvenoj opštini Klinovac, Eparhijski upravni odbor shodno Ustavu Srpske pravoslavne crkve, imenovao je povereništvo u Crkvenoj opštini Klinovac, u kome je za predsednika izabran Zoran Mitić, iz Klinovca. S obzirom da u saopštenju, potpisanom od strane Stojana Stevanovića ima elemenata ugrožavanja sigurnosti Episkopa vranjskog Pahomija, on je protiv Stevanovića podneo krivičnu prijavu Osnovnom javnom tužilaštvu i Policijskoj upravi u Vranju”, navodi se u saopštenju Eparhije vranjske.\nSve navedeno u saopštenju i prilozima Crkvenog odbora Klinovac, kaže se u saopštenju, ne spada u nadležnost i delokrug rada crkvenoopštinskih upravnih odbora, što se vidi iz Ustava Srpske pravoslavne crkve.\n“Dužnosti su crkvenoopštinskog upravnog odbora uglavnom da čuva i štiti ugled i interese crkve i crkvene opštine, potpomaže crkvenu vlast u religiozno-moralnom i kulturno-prosvetnom podizanju i vaspitanju pripadnika pravoslavne crkve, a naročito omladine, u čuvanju i negovanju korisnih i lepih običaja, kao i u iskorenjavanju rđavih i štetnih navika”, ističe se u saopštenju Eparhije vranjske.\nTakođe, kaže se u saopštenju, crkvenoopštinski odbor izvršava odluke crkvenoopštinskog saveta i naredbe pretpostavljenih crkvenih vlasti, sarađuje sa parohom pri izradi crkvenih biračkih spiskova, postavlja i otpušta crkvenoopštinsko službeno osoblje, sem crkvenog pojca i crkvenjaka.\nU saopštenju se dodaje da zbog kršenja Ustava Srpske pravoslavne crkve i prenebregavanja svojih obaveza, dužnosti i delokruga rada od strane Crkvenog odbora Crkvene opštine Klinovac, na čelu sa predsednikom Stojanom Stevanovićem, iz Klinovca, Eparhijski upravni odbor Pravoslavne eparhije vranjske razrešio je Crkvenoopštinski upravni odbor Crkvene opštine Klinovac i ovom odlukom stavio van snage svoju odluku iz decembra 2012. godine.


/ Plus / Društvo / Škole povezane s terorističkom organizacijom FETO imaju velike poreske dugove u BiH\nAnadolija27.08.2018. u 17:31\n“Tursko-bosanski Sarajevo koledž” ima poreski dug u iznosu od 294.889,84 KM, a “Međunarodna srednja škola – International High School” 163.471,62 KM. Njihov zajednički dug iznosi 458.361,46 KM.\nRanije su ustanove povezane s terorističkom organizacijom FETO u BiH djelovale pod okriljem takozvanih institucija “Bosna-Sema”. Nakon neuspjelog puča u Turskoj te škole su suočene sa sve većim finansijskim problemima, a što se odražava i na njihova poreska dugovanja.\nPrvo su rukovodstva tih škola saopćila da ih je kupila američka kompanija “Global Education”, a zatim da ih je kupila britanska kompanija “Richmond Park Education”. Međutim, imena povezana s terorističkom organizacijom FETO i dalje su u rukovodstvu tih ustanova, što pokazuje da se nije radilo o stvarnoj promjeni vlasničke strukture, zaključuje Anadolija.


Poziv za dostavljanje eksponata za izložbu “Niš – grad elektronike kroz vreme” – INVESTNIS\nby admin · Published 3 новембра, 2018 · Updated 5 новембра, 2018\nU okviru 4. Foruma naprednih tehnologija, od 6. do 9. novembra, u Oficirskom domu u Nišu biće postavljena izložba starih proizvoda Elektronske industrije u Nišu pod nazivom „Niš – grad elektronike kroz vreme“.\nUdruženje za negovanje industrijske baštine i promociju naprednih tehnologija i Udruženje stvaralaca Niš poziva sve one koji imaju stare aparate/uređaje proizvedene u EI Niš da se jave i pridruže ih izložbenim eksponatima.\nVlasnici mogu svoje proizvode ustupiti samo za izložbu u vreme trajanja 4. Foruma NT ili trajno ostaviti organizatorima Foruma i Udruženju, jer se stalna izložba između dva Foruma zasada nalazi u prostorijuma Singidunum Univerziteta sa ciljem da se u bliskoj budućnosti stvore uslovi za osnivanje i otvaranje muzeja industrijske baštine u okviru Naučno tehnološkog parka u Nišu.\nOrganizatori poručuju da svi koji su zainteresovani za učešće u ovoj sabirnoj akciji elektronskih – elektrotehničkih aparata i računarskih uređaja koji su prozvedeni početkom druge polovine prošlog veka mogu se za dodatne informacije javiti Organizacionom odboru izložbe kojim rukovodi prof. dr Bratislav Milovanović na mejl adresu batam@pogled.net, ili na telefon 063 400 080 i doneti u sedište Centra u Nišu Univerziteta Singidunum (Nikole Pašića 28).\n„Ovim se zahvaljujemo svim učesnicima sabirne akcije uvereni da će realizacija ove akcije doprineti da sačuvamo od zaboprava izuzetne rezultate niških inženjera i tehničara iz prošlog veka i inspirisati mlade ljude za nove domete sa ciljem da Niš postane svetski priznati centar naprednih tehnologija.“ poručuju iz Udruženja za negovanje industrijske baštine i promociju naprednih tehnologija.\nby admin · Published 20 марта, 2019\nNext story ОПРЕМЉЕНА РАЧУНАРСКА УЧИОНИЦА У ГИМНАЗИЈИ БОРА СТАНКОВИЋ\nPrevious story СТРЕЉАНА У ЧАИРУ У АПРИЛУ, НАЈАВЉЕНО ПРИЛИКОМ ОБИЛАСКА ГРАДИЛИШТА


Sok od višanja iz zamrzivača, bez kuvanja i šećera - Zdrava i prava\nIma li šta lepše nego kada u toku vrelih letnjih dana pijemo sok od višanja? Pored toga što ovaj napitak osvežava, neretko se pominju i lekovita svojstva ovog voća. Naravno da je najbolje piti sok od višnje bez šećera, te jesti ovo voće u svežem stanju. Ipak, to može samo u određenom periodu godine, pa nam preostaje da pripremimo domaći sok od višanja ili sirup od višnje, te da ga konzumiramo i tokom ostalih meseci.\nUkoliko i ne stignete da pripremite sirup od višnje, imate mogućnost da u marketu kupite ovo voće u zamrznutom stanju, te da ga pripremite na vrlo jednostavan način.\nČak i ako niste u mogućnosti da konzumirate ovo voće u svežem stanju, uvek imate mogućnost da pripremite gusti sok ili sirup od višnje, odnosno domaći sok od ovog voća, te da ga konzumirate kad god poželite.\nSvaka domaćica može izabrati na koji način želi da pripremi sok ili sirup jer zaista postoji veliki broj recepata i vrlo su jednostavni za pripremu. U principu je najbitnije pridržavati se navedenih mera, te obavezno koristiti voće koje je zdravo.\nMnogo je lakše u principu pripremiti nekuvani sok, ali treba da znate da se on i teže održava. Iz tog razloga je poželjno konzumirati ga u što kraćem roku nakon pripreme i naravno čuvati na hladnom mestu, a prvenstveno u frižideru.\nPripremite veću cediljku i tako odstojalo voće procedite kroz nju, a poželjno je i da nakon toga smesu procedite i kroz gazu, da biste zaista dobili bistri sok.\nOvom prilikom nije potrebno sterilisati flaše, već jednostavno pripremljeni domaći sok možete samo naliti u obične flaše, te je vrlo važno da vodite računa o tome gde ćete ga čuvati. Da bi se što duže održao, poželjno je da ga čuvate u frižideru, odnosno na mestu koje je hladnije i tamnije.


HR:Vlada preuzela finansiranje obnove na ugrozenom području\nTanjug 14. januara 2021. 14:45\nZAGREB – Hrvatska vlada uvojila je danas predlog proširenja nadležnosti Zakona o obnovi Grada Zagreba, Krapinsko-zagorske i Zagrebačke županije, i na Sisačko-moslavačku i Karlovačku županiju koje je krajem prošle godine pogodio razorni zemljotres.\nPredog izmenjenog Zakona stavljen je u parlamentarnu proceduru, a njima je predviđeno sprovođenje postupaka obnove i stambenog zbrinjavanja na područje još dve županije, kao i sanacija dodatnih šteta koje su ti potresi prouzrokovali na području Grada Zagreba, Krapinsko-zagorske i Zagrebačke županije.\nMinistar prostornoga uredenja, građevinarstva i državne imovine Darko Horvat je na konferenciji za novinare rekao da će država u potpunosti finansirati obnovu nekretnina na području na kojem je proglašeno stanje katastrofe, prenela je Hina.\nZa domaćinstva čije kuće na tom području nisu za stanovanje, država se obavezuje da im obezbedi privremeni smeštaj.\nMinistar je precizirao da budući da je reč o stanovništvu sa nerazvijenog pdručja oni će biti izuzeti iz učešća u finansiranju objekata.\nOdredbe ovog zakona primenjivale bi se i na sva područja koja bi eventualno kasnije bila pogođena potresom, a nisu direktno navedena kroz zakonske odredbe i sam naziv zakona.


SKUPŠTINA I VLADA VOJVODINE PRUŽIĆE PODRŠKU DECENTRALIZOVANOM MODELU RESTRUKTURIRANJA ELEKTROPRIVREDE SRBIJE\nNa sastanku su bili predsednici vojvođanskog parlamenta i vlade, Ištvan Pastor i Bojan Pajtić, šefovi poslaničkih grupa u Skupštini Vojvodine, i rukovodstvo i predstavnici sindikata Elektrovojvodine.\nNa sastanku su bili šef poslaničke grupe SPS-PUPS-JS-SDPS Pavle Budakov, šef poslaničke grupe LSV Branislav Bogaroški, šef poslaničke grupe SRS Saša Santovac, šef poslaničke grupe DS Borislav Novaković i predstavnica poslaničke grupe DŠ Svetlana Selaković.\nSkupština i Vlada Vojvodine pružiće podršku decentralizovanom modelu restrukturiranja Elektroprivrede Srbije (EPS), ali tako da se zadrži sadašnji status Elektrovojvodine, kao društva sa ograničenom odgovornošću u okviru EPS.\n"Na taj način osiguraće se očuvanje infrastrukture, razvojnog potencijala Vojvodine i radnih mesta", piše u saopštenju sa sastanka u Vladi Vojvodine.\nNa sastanku je dogovoreno da Skupština i Vlada Vojvodine, Elektrovojvodina i njen sindikat u roku od dve nedelje odrede predstavnike u radnim telima za reorganizaciju EPS, koja će imenovati Vlada Srbije.


Federacija koči stotine miliona evra pomoći | Republika Srpska\nNaslovna Bosna i Hercegovina Federacija koči stotine miliona evra pomoći\nFederacija koči stotine miliona evra pomoći\nPoljoprivrednici u BiH ostaće bez nekoliko stotina miliona evra bespovratne pomoći iz pretpristupnih fondova Evropske unije (IPA EU), jer vlasti Federacije BiH (FBiH) odbijaju da usvoje „Strategiju ruralnog razvoja“, a Sarajevo traži da se prije toga formira ministarstvo poljoprivrede na nivou BiH.\nPočetkom 2011. godine EU je trebalo da dodijeli finansijska sredstva razvoju poljoprivrede u BiH, ali samo pod uslovom da zemlja usvoji jedinstvenu „Strategiju ruralnog razvoja“. Narodna skupština Republike Srpske /RS/ je strategiju usvojila još krajem prošle godine – piše danas „Pres RS“.\nPomoćnik ministra poljoprivrede RS Zoran Kovačević smatra da formiranje Ministarstva poljoprivrede na državnom nivou nije uslov EU.\n„Jedini uslov koji postoji jeste izrada jedinstvene strategije ruralnog razvoja, ali federalna vlada odbija da je izradi i da je uskladi sa našom strategijom. Oni žele da ucjenjuju vlasti RS kako bi pristale na ukidanje entitetskih ministarstava poljoprivrede“, rekao je Kovačević.\nPomoćnik ministra za poljoprivrednu politiku FBiH Refija Topuz kaže da BiH mora da ima jedinstvenu državnu strategiju ruralnog razvoja i da poljoprivreda mora biti u nadležnosti države BiH. „Očigledno je da su zvaničnici iz Banjaluke napravili grešku u koracima. Oni su prvo usvojili strategiju ruralnog razvoja za područje entiteta, umjesto da su sačekali usvajanje okvirne strategije na državnom nivou“, kazao je Topuz.\nPredsjednik Udruženja poljoprivrednih proizvođača RS Vladimir Usorac smatra da takvim odnosom federalne vlasti tjeraju u bijedu i vlastite poljoprivrednike. „Federacija BiH je propala firma koja cijelu zemlju vuče na dno. Zbog njihovih bezbrojnih kantona, ministarstava, neriješenih problema s Hrvatima i finansijskog kolapsa federalnog budžeta stalno tapkamo u mjestu“, ocijenio je Usorac.\nZamjenik predsjedavajućeg Zajedničke komisije za evropske integracije parlamenta BiH Ivo Miro Jović smatra da uslovljavanje bošnjačkih političara zajedničkim ministarstvom poljoprivrede ne šalje ohrabrujuću poruku domaćim poljoprivrednicima.\n„Novac iz IPA fondova EU nas čeka, ali smo zahvaljujući stalnim političkim nadmudrivanjima sve dalji od njega“, naglasio je Jović.


Emir Kusturica : Ovo stanje je dokaz da ima Boga\n7. januara, 2020 Vesti iz Srbije 1 Komentar\n– Ljudska emocija je čudesna munja, a postaje još čudnija kada se utopi u mističnu masu! Eksplozija osećanja sa crnogorskih planina, iz gradskih nebodera, stanova, prigradskih kuća, spustila se na ulice, a Crna Gora je pretvorena u pozornicu najvećih hrišćanskih litija koje su do sada viđene. Desilo se ono čega su se globalisti najviše pribojavali, i to u vreme kada u svetu već uveliko traje sukob civilizacija koje je istoričar Hantington predvidio još devedesetih. On je tada napisao da globalizam neće biti u stanju da univerzalne zapadne vrednosti primeni na čitav svet, da zapadna Evropa neće više postojati, biće judeohrišćanska Amerika, između ostalih, budizam, islam, naveo je da još i pravoslavni hrišćani ostaju civilizacija za sebe. Sigurno je da za jugoistočnu Evropu nije moguće preniti svetske dijagnoze, ali simptomi za takvu tvrdnju su vidljivi.\nTagovi: crna gora - Emir Kusturica - pravoslavlje\n8. januara 2020. u 12:06\nEmire Bog te Blagoslovio.


Pismo su zajedno uputili Beogradski centar za bezbednosnu politiku, Beogradski fond za političku izuzetnost, Centar savremene politike, Evropski pokret u Srbiji, Centar za evropske politike, Centar za međunarodne i bezbednosne poslove (ISAC) i Komitet pravnika za ljudska prava (YUCOM).\n„Imajući u vidu nedavna dešavanja, smatramo da su naše poruke relevantnije nego ikad. Ako se ne ulože ozbiljni napori za poboljšanje stanja demokratije u Srbiji i povratak dijaloga u legitimne institucije, gde on i pripada, trenutna kriza bi se mogla produbiti, a put Srbije ka EU mogao bi biti ugrožen u godinama koje dolaze“, ističe se u otvorenom pismu koje su NVO uputile institucijama EU.\nKako je objavljeno na sajtu Centra za evropske politike, u pismu se navodi da će „samo demokratska Srbija, čvrsto se oslanjajući na demokratske institucije, biti u stanju da reši svoja otvorena regionalna pitanja“ dok „onome ko tvrdi drugačije, nije stalo do stabilnosti Srbije i regiona“.\nNVO navode da se „s pravom može očekivati da će rezultati izbora od 21. juna dovesti do političke krize“ dok je „je poverenje u vladinu politiku borbe protiv pandemije poslednjih nedelja doživelo ozbiljan udarac“.\n„Protesti širom Srbije rezultat su velikog gubitka poverenja u vladine institucije, posebno kada je u pitanju borba protiv pandemije kovid-19. Izveštaji istraživačkih novinara ukazuju na manipulisanje statistikama o slučajevima zaraze korona virusom i smrtnim slučajevima, posebno u nedeljama pre parlamentarnih izbora 21. juna. Ozbiljne sumnje da je broj smanjen, a restriktivne mere ukinute pre izbora da bi se obezbedila visoka izlaznost, naneli su ogroman udarac poverenju građana u zvanične statistike i Vladinu politiku borbe protiv pandemije“, napisale su organizacije civilnog društva.\n„Ne samo da je jedan deo opozicije, nezadovoljan izbornim uslovima, bojkotovao izbore, već je izborni proces ozbiljno kompromitovan neuobičajeno velikim brojem nepravilnosti i sumnjom na izbornu prevaru. Nezavisni posmatrači već su ove izbore klasifikovali kao najneregularnije u skorijoj prošlosti, i s pravom se može očekivati da će njihovi rezultati dovesti do značajne političke krize“, naglasile su NVO.\nDodajući da „trenutno političko vođstvo ne pokazuje spremnost da prihvati realnost i smatra da su ovi izbori ‘istorijska pobeda’“ NVO u pismu ocenjuju da to pokazuje i „da nije spremno da se uključi u preko potreban široki društveni dijalog o budućnosti demokratije u Srbiji“.\nU pismu se takođe ukazuje da „brutalno policijsko nasilje protiv demonstranata u Beogradu, koje su preneli svetski mediji, uznemirujuće podseća na događaje u Srbiji devedesetih godina i ne pripada demokratskoj zemlji koja teži članstvu u EU“.\n„Ova eskalacija nasilja, u kojoj se mirni demonstranti nađu između policije i male nasilne grupe, u gore pomenutim okolnostima lako može da se izmakne kontroli. Upotreba sile bila je brutalna i neproporcionalna. Postoje ozbiljne indikacije o umešanosti dela bezbednosnih službi i organizacija bliskih vladajućim političkim strankama u izazivanje nasilja“, navodi se u pismu.\nSedam NVO je podsetilo i da su nedavno objavili zajedničko saopštenje povodom spuštanja Srbije u kategoriju „hibridnih režima“ od strane Fridom hausa izrazivši ozbiljnu zabrinutost zbog stanja demokratije u Srbiji i da su tom prilikom pozvali Vladu Srbije da pokrene ozbiljan društveni dijalog o stanju demokratije i o EU, kako bi se posvetila veća pažnja pitanju demokratije u okviru pregovora Srbije o pristupanju.


Zaključeni ugovori o koncesiji za četiri javne garaže u Novom Sadu - Novi Sad\nZaključeni ugovori o koncesiji za četiri javne garaže u Novom Sadu\n17:08:00 05.08.2020, Komentara: 0\nNovi Sad - Gradonačelnik Novog Sada Miloš Vučević i direktori privrednog društva „Javne garaže“ d.o.o. Novi Sad Johan Brajteneder i Vukajlo Babić zaključili su Ugovor o koncesiji za projektovanje, izgradnju, upravljanje i održavanje javnih garaža na teritoriji Grada Novog Sada - u Ulici Modene, na uglu Uspenske i Šafarikove ulice, kod zgrade Pokrajinske vlade i Skupštine AP Vojvodine i na Trgu republike. Kako je saopšteno iz Kabineta gradonačelnika, zahvaljujući realizaciji tog projekta Novi Sad će dobiti četiri javne garaže po najvišim svetskim standardima.\nNaime, Ugovor je potpisan između Grada Novog Sada kojeg zastupa gradonačelnik Vučević kao Koncedent i privrednog društva „Javne garaže“ d.o.o. Novi Sad, koje zastupaju direktori Brajteneder i Babić kao Koncesionari. To privredno društvo osnovale su jedna od najvećih svetskih kompanija u oblasti izgradnje i upravljanja javnim garažama „Best in Parking – Holding AG“ iz Beča i novosadska građevinska kompanija „Inobačka“.\n- Uspešno smo sproveli posao poveravanja koncesije za izgradnju i upravljanje za čak četiri javne garaže u centru grada i verujem da će to rešiti jedan od najvećih problema sa kojima se Novosađani susreću, a to jeste nedostatak parking prostora. Želim da ohrabrim naše partnere da što pre krenu u realizaciju tih projekata, a mi ćemo se potruditi da obezbedimo sve neophodne uslove i dozvole, da bi se nesmetano pristupilo procedurama projektovanja i izgradnje – izjavio je Vučević.\nIzgradnja ovih garaža neće teći istovremeno. Prvo će početi radovi na dvema lokacijama, a potom na drugim dvema. Prema rečima Vučevića, ta raspodela posla je bolja jer ćemmo „već za tri do četiri godine imati prvu otvorenu garažu u centru grada“.\nJohan Brajteneder je istakao da će izgradnja javnih garaža omogućiti Novom Sadu da optimalno uredi centar grada, da ga oplemeni da se bolje uredi saobraćaj i sveukupno poboljša kvalitet života u gradu.


Privedena tri sekretara Crvenog krsta na Kosovu\nIzvor: N1 televizija, 14.Sep.2017, 06:58\nSpecijalne jedinice kosovske policije pretresle su tokom protekle večeri prostorije privremenog organa opštine Peć i privele Moma Dašića, sekretara Crvenog krsta iz sistema Crvenog krsta Srbije. Prethodno su privedena još dva sekretara, u Gračanici i Dragašu. Razlog pretresa - popis koji se vrši zbog izrade socijalne karte, kažu iz Crvenog krsta.\nSekretari Crvenog krsta iz opština Peć, Gračanica i Dragaš – Momo Dašić, Sveta Živić i Zećir Zurapi – pušteni >> Pročitaj celu vest na sajtu N1 televizija << su na slobodu nakon što su privedeni u akciji specijalnih jedinica kosovske policije. Regionalni šef operative kosovske policije Željko Bojić tvrdi da pripadnici ROSU sinoć nisu bili u zoni odgovornosti.\nPolicija je izvela akcije u Goraždevcu, Vitini, Novom Brdu, Gračanici, severnom delu Kosovske Mitrovice. U većini slučajeva, uz podršku specijalnih snaga.\nSekretari opštinskih organizacija Dragan Stojanović, Tomislav Rakić, Momčilo Dašić, Zoran Vasić i Svetislav Živić morali su u policiju na saslušanje.\nPolicija proverava da li ima osnova za sumnje da su podrivali društveni i ustavni poredak na Kosovu, zato što su u srpskim sredinama popisivali stanovništvo za izradu novih socijalnih karata.\n"Mislim da je neko zloupotrebio ovlašćenje i da je iz ničega napravio nešto. Crveni krst Kosova i Metohije nije ilegalna organizacija. O njegovom postojanju svi znaju", kaže advokat Živojin Jokanović.\nPoziv da se policiji javi na saslušanje dobio je i predsednik Privremenog organa opštine Peć, sa sedištem u Goraždevcu. Policija je sinoć pretresla prostorije i tog tela.\n"Tražili su od mene te papire, dokumentaciju, slikali par dokumenata, tih potvrda i slikali su neke zahteve prema Kancelariji za KiM", kaže Miloš Dimitrijević, predsednik Privremenog organa opštine Peć.\nZoran Vasić i Svetislav Živić, sekretare Crvenog krsta u Obiliću i Gračanici, još su na saslušanju u Prištini.\n"Mislim da neće nastati dalja glupost oko ovoga, zbog što će verovatno tužilac biti zadovoljan samim ispitivanjem", rekao je Živojin Jokanović.\nUkoliko se tužilac uskoro ne izjasni, Vasiću i Živiću preti određivanje policijskog pritvora od 48 sati.\nRegionalni šef operative kosovske policije Željko Bojić tvrdi da pripadnici ROSU sinoć nisu bili u zoni odgovornosti regionalne policije Mitrovica Sever i da u toj zoni niko nije uhapšen.\n"U zoni odgovornosti regionalne direkcije policije Mitrovica Sever, sinoć su kolege iz glavne Direkcije policije sprovele operaciju. Prilikom sprovođenja te operacije, pripadnici specijalne jedinice ROSU nisu bili u zoni odgovornosti regionalne direkcije Mitrovica Sever", rekao je Bojić, prenosi radio Kontakt plus.\nKako je naveo, prilikom sprovođenja te operacije, u Ulici Lole Ribara došlo je do incidenta i tom prilikom su povređeni policajci.\n"U vezi s tim, pozvano je nadležno tužilaštvo i postupa se po njihovim instrukcijama radi preduzimanja daljih mera", rekao je Bojić.\nAlbanski mediji prenose da je u opsežnoj policijskoj operaciji nekoliko ljudi uhapšeno, navodno zbog špijunaže. Anonimni izvori iz kosovske policije, kako prenosi Kosovo pres, navode da je u toj akciji pronađen materijal koji ukazuje na ilegalno prikupljanje ličnih podataka na Kosovu.\nKancelarija za KiM saopštila je da akcija kosovske policije i privođenje članova Crvenog krsta Kosova i Metohije najmanje veze ima sa Srbima i radom jedne humanitarne organizacije i da predstavlja deo obračuna starih i novih političkih struktura u Prištini i unutaralbanskog sukoba, koji je posledica tranzicije vlasti u privremenim institucijama samouprave.\n"Za nas je najvažnije da se obezbedi mir, sigurnost i bezbednost naših građana na Kosovu i Metohiji i na tome ćemo snažno insistirati. Zahtevamo od predstavnika međunarodne zajednice na KiM da spreče pokušaje zastrašivanja srpskog naroda i ugrožavanja egzistencije socijalno ugroženih građana", navodi se u saopštenju.\nIz kosovske policije nema objašnjenja akcije izvedene u sredu uveče u više srpskih sredina na Kosovu.\nSpecijalne jedinice kosovske policije pretresle su sinoć prostorije privremenog organa opštine Peć i privele Moma Dašića, sekretara Crvenog krsta iz sistema Crvenog krsta Srbije...Foto: MONDO, Mario Milojević..Prethodno privedena još dva sekretara, u Gračanici i Dragašu...Kako je javio RTS,...


Bajden proglasio vanredno stanje na Floridi, gotovo 100 ljudi se vodi kao nestalo u ruševinama zgrade\nIzvor: RTS, 25.Jun.2021, 07:55\nPredsednik SAD Džozef Bajden proglasio je vanredno stanje u saveznoj državi Floridi posle urušavanja zgrade u Surfsajdu kod Majami Biča, kada su stradale najmanje tri osobe, a 99 se vode kao nestale.\nDžozef Bajden je, takođe, naložio upućivanje federalne pomoći za otklanjanje posledica nesreće.\n"Predsednik je ovlastio Odeljenje za nacionalnu bezbednost, Federalnu agenciju za upravljanje vanrednim situacijama (FEMA), da koordinira sve >> Pročitaj celu vest na sajtu RTS << napore za pomoć," saopšteno je iz Bela kuće.\nDvanaestospratna zgrada u blizini Majamija na Floridi juče se delimično srušila, a na stotine vatrogasaca i spasilaca i dalje je na mestu nesreće, pošto se strahuje da je veliki broj ljudi bio u zgradi u trenutku rušenja.\nZa sada nije poznato zbog čega se zgrada srušila.\nRadio 021: VIDEO: Najmanje 99 ljudi se vodi kao nestalo posle rušenja zgrade od 12 spratova kod Majami Biča\nRadio Televizija Vojvodine: Majami: Raste broj žrtava i nestalih u ruševinama zgrade\nB92: Dan posle užasa u Majamiju: Oko 100 ljudi nestalo; "Bilans mrtvih će biti veći" VIDEO/FOTO\nNezavisne Novine: Bajden uputio federalnu pomoć Floridi


SAM :: SAM Afterwork Shake Off Stress\nSAM Afterwork Shake Off Stress\nU četvrtak 13. marta, članovi SAM-a su se upoznali sa konceptom rada FIZIO centra koji predstavlja jedinstven način funkcionalnog vežbanja i kompletne brige o zdravlju korisnika uz najsavremeniju dostupnu tehnologiju putem individualnog pristupa, rada na prevenciji i očuvanju dobrog zdravlja.\nČlanove je pozdravio stručni tim iz FIZIO centra koga predvode Milan Ilić i Filip Volšek, kao i ostali članovi, sposobni, mladi, iskusni terapeuti i profesionalni treneri fizičke kulture, koji svojim klijentima nastoje da pruže kompletan doživljaj ugodne i relaksirajuće atmosfere. Postizanje psihofizičkog balansa kroz paralelno savetovanje sa nutricionistima, fizijatrima i ortopedima predstavlja jedan od glavnih ciljeva ovog centra, u šta su se uverili i na ličnom primeru članovi SAM-a.\nSavremena oprema ovog centra koja postavlja nove standarde u domenu rekreacije uočljivi su već pri samom ulasku u prostorije koje se prostiru na 500 m2, a članovi SAM-a dočekani su uz zdrave napitke i priodno ceđene šejkove, značajne za hranjenje mišića.\nČlanovi su imali na raspolaganju prostranu kinezi salu u kojoj se organizuju fizio vežbe, prostoriju za pružanje fizio terapija, opremljenu najsavremenijom tehnologijom i jedinstven prostor za sve one koji žele da oblikuju svoje telo i unaprede zdravlje kroz kardio treninge, kinezis, arke, TRX Suspension Training, TRX Rip, fitboks, spining i ostale fitnes programe uz pomoć kojih se podstiče razvoj samopouzdanja, fizičkih performansi i sveukupnog kvaliteta života. Pored raznih vežbi, članovi su obavili preglede kod kiropraktičara, kao i isprobali FIZIO masaže i fizikalnu terapiju.\nZahvaljujemo se Milanu i Filipu, kao i celom FIZIO timu koji su se pokazali kao izuzetni domaćini i pozivamo sve članove da ukoliko žele da postignu psihofizički balans i unaprede kvalitet života, iskoriste neke od ponuda iz FIZIO centra, koristeći popust od 20% ekskluzivno uz člansku kartu SAM-a.


Veliki interes za saradnju privrednika SRB, SLO, EST i HR\nTanjug 22. marta 2022. 14:04\nDUBAI – Poslovni forum i b2b razgovori na Paviljonu Srbije na svetskoj izložbi Expo 2020 u Dubaiju okupili su više od 50 predstavnika kompanija iz Srbije, Estonije, Slovenije i Hrvatske, zainteresovanih za unapređenje saradnje u oblasti inženjeringa, prečišćavanja vode, IKT rešenja i digitalizacije proizvodnje.\nNikola Novović, izvršni direktor „Milanović tretman voda“ u oblasti inženjeringa, instalacija, isporuke i montaže opreme za održavanje i pročišćavanje pitkih, otpadnih i procesnih voda naglašava da je Ekspo odlična prilika da se obnove kontakti nakon globalne pandemije i krize i uspostavi saradnja sa svetskim kompanijama.\n„Pravimo sisteme za prečišćavanje voda po sistemu plug and play koje možemo lako da isporučimo na bilo koju lokaciju u svetu. Radi se o mobilnim paketnim rešenjima koja imaju kompletan tehnološki proces i pijaću vodu, na primer, dovode na nivo željenog kvaliteta, a pogodna su i za tretman industrijskih, otpadnih i procesnih voda“, istakao je Novović, a saopšteno iz PKS.\nPotpredsednica estonske ICT asocijacije i direktorka kompanije „Timbeter“ Anna Greta Tsahkna navela je da su na poslovnom forumu zastupljene estonske firme iz različitih sektora, a najreprezentativniji je sektor IKT usluga, jer su prisutne kompanije koje su digitalizovale 99 odsto usluga E vlade Estonije.\nSaradnja Estonije i Srbije, prema oceni Tsahkne, do sada nije bila previše aktivna.\n„Srbija je 55. biznis partner Estonije i tražimo opcije da se to poboljša, a Ekspo je odlična platforma. Timbeter, firma koja se bavi digitalizacijom u sektoru šumarstva, posebno je zainteresovana za saradnju sa srpskim kompanijama“, ukazala je.\nNaučni savetnik u IMS Institutu za ispitivanje materijala iz Beograda Vencislav Grabulov istakao je da taj institut koji se bavi istraživanjem, razvojem i projektovanjem u oblasti građevinskih materijala, ima saradnju sa 29 zemalja u svetu zahvaljujući sistemu gradnje koje je patentirao akademik Žeželj i da je Ekspo odlična prilika da se ti kontakti obnove i da se ponovo vratimo na svetsko tržište.\nGordana Kovačević, direktorka kompanije Promo global iz Hrvatske kaže da su na biznis forumu na Paviljonu Srbije, pored preduzetnika iz Hrvatske, prisutni i privrednici iz Italije i Severne Makedonije, zahvaljujući projektu „net perspektive“ koji okuplja izuzetne privrednike nagrađene za rezultate u konkretnim oblastima.\nKovačević je pozvala kompanije iz Srbije da učestvuju na sajmu građevinarstva, arhitekture, metalske industrije „Grandekspo“, koji će biti održan polovinom septembra u Zagrebu.\nDirektorka kompanije Eternal glory u Banji Koviljači Slađana Stojanović kaže da je ta kompanija koja gradi hotele u skladu sa zahtevima savremenih turista i klijenata, na Ekspo-u sa ciljem da se poveže sa kompanijama za buduću saradnju i da su na održanom poslovnom forumu uspeli da uspostave nekoliko važnih kontakata.\nSrpski privrednici učestvovali su i na Biznis forumu „Mogućnosti vode“, u organizaciji Privredne komore Dubaija, koji je pored firmi iz Srbije okupio predstavnike kompanija Australije, Finske, Kube, Nemačke, Maroka.